qundao/data-zh-poetry huggingface dataset:
送卫比部君大守温州
作者：欧大任
朝代：明

握得麟符去，谁知请郡情。渔樵歌五裤，郊遂望双旌。白雨江心寺，青枫斗口城。琅琊王内史，犹重永嘉名。
送叶明府赴召
作者：欧大任
朝代：明

朝汉台前载酒频，出郊芳草送征轮。何因得借循良吏，此去应为献纳臣。花鸟长安晴自媚，衣冠魏阙气偏新。会稽父老如今日，岂必青钱可赠人。
送叶河源还吴
作者：欧大任
朝代：明

来本无机去亦轻，扁舟归向阖闾城。赁舂庑下侨居者，莫向皋桥隐姓名。
送司封黎郎中惟和出参广西政
作者：欧大任
朝代：明

凤城芳草散鸣珂，横笛谁堪马上歌。荆楚晓烟飞越巂，湘漓秋色入牂牁。省郎剑佩云霄远，词客江潭岳牧多。玉节明年应趣召，咸阳西上莫蹉跎。
送司武库奉使还江陵省觐
作者：欧大任
朝代：明

鸡鸣紫陌肃骅骝，使者南行拥传游。家近内方盘楚甸，江连三峡入荆州。黄封归献金茎露，綵袖酣歌玉树秋。汉署承恩催草奏，莫令留滞仲宣楼。
送吕参军幼开出守寻甸
作者：欧大任
朝代：明

儒林推父子，世德重箕裘。家出关西学，才参幕下筹。符分铜虎去，使得碧鸡游。行矣驰滇国，先应梦益州。僰僮迎汉吏，泸帅识姜侯。万里题诗日，千山羽猎秋。青蛉通北望，黑水入西流。赐召君来速，归期看拥驺。
送吕心文宰泰兴二首
作者：欧大任
朝代：明

邑中湖荡稻田多，花月春江奈乐何。趋府若寻杨子渡，为余行听竹西歌。天目崚嶒吴越间，分符借得海陵山。知君不薄淮南令，诏下长安计日还。
送吕心文宰泰兴二首·其一
作者：欧大任
朝代：明

邑中湖荡稻田多，花月春江奈乐何。趋府若寻杨子渡，为余行听竹西歌。
送吕心文宰泰兴二首·其二
作者：欧大任
朝代：明

天目崚嶒吴越间，分符借得海陵山。知君不薄淮南令，诏下长安计日还。
送吕比部声甫守庐州
作者：欧大任
朝代：明

虎竹初分霄汉间，庐江小吏候濡关。褰帷春雨劳农出，悬榻高斋送客闲。云起每从三祖石，鹤来曾过八公山。登楼不用怀京邑，早晚承明入计还。
送吴允兆
作者：欧大任
朝代：明

浩浩长江流，烁烁众星密。行人不可留，转盻已相失。舳舻戒征帆，波涛乍濏汨。以我南还人，送子东归日。临水溯离觞，斯须犹促膝。默默情若含，悽悽恋何及。菰城路伊迩，西候归潮急。河梁忆携手，引望空伫立。
送吴克之还歙因游浙中
作者：欧大任
朝代：明

新安百里水，直下浙江流。故人从此去，相送淮南秋。杨柳落已尽，蟪蛄鸣更愁。何时一书札，西寄广陵楼。
送吴叔承还新安
作者：欧大任
朝代：明

大鄣山前黄叶稀，游人江北行将归。相思千里芜城月，鸿雁翩翩何处飞。一片孤城带落霞，万山风雪客还家。君歌水部杨州句，应念官梅几树花。
送吴叔承还新安·其一
作者：欧大任
朝代：明

大鄣山前黄叶稀，游人江北行将归。相思千里芜城月，鸿雁翩翩何处飞。
送吴叔承还新安·其二
作者：欧大任
朝代：明

一片孤城带落霞，万山风雪客还家。君歌水部杨州句，应念官梅几树花。
送吴叔行宰会稽
作者：欧大任
朝代：明

蓟门秋送使君骖，欲别尊前立马谈。可但桃花栽县里，尚令竹箭满江南。稽香官路双驯雉，桑绿人家五熟蚕。报政谁如西候早，建章青琐引朝簪。
送吴大参明卿还大梁
作者：欧大任
朝代：明

嵩祝声中阊阖开，秋深青锁暂徘徊。枚生游自梁都重，驺衍谈从碣石来。十载侍臣称赋客，一时方岳尽卿才。掀髯转觉关河远，可是风流在吹台。重逢司隶典章新，共是三朝健在身。昔日悲歌吾叩角，少年封事尔批鳞。斗鸡乍别诸陵客，控鹤将寻二室人。醉后都亭分手去，岂堪华发向风尘。
送吴大参明卿还大梁·其一
作者：欧大任
朝代：明

嵩祝声中阊阖开，秋深青锁暂徘徊。枚生游自梁都重，驺衍谈从碣石来。十载侍臣称赋客，一时方岳尽卿才。掀髯转觉关河远，可是风流在吹台。
送吴大参明卿还大梁·其二
作者：欧大任
朝代：明

重逢司隶典章新，共是三朝健在身。昔日悲歌吾叩角，少年封事尔批鳞。斗鸡乍别诸陵客，控鹤将寻二室人。醉后都亭分手去，岂堪华发向风尘。
送吴孝廉游南雍
作者：欧大任
朝代：明

潞河烟柳送扁舟，献赋长安不可留。尚有鱼文装匕首，已知鸾镜问刀头。雪为淮上仙人酒，锦似江东醉客裘。倘过宗雷旧游处，至今精舍几名流。
送吴孝父归黄山
作者：欧大任
朝代：明

皂帽翩翩去，黄山若个峰。莫将瓢与笠，深隐白云重。
送吴宗高解官归毗陵
作者：欧大任
朝代：明

挂冠神武出燕都，不握汀州使者符。诗卷尽题名下士，俸钱堪施酒家胡。归舟冲雁过防坞，落日停云满具区。世有延陵今未乏，柴门高枕著潜夫。
送吴山人还四明
作者：欧大任
朝代：明

芜城摇落楚云边，何处秋风不可怜。十载一冠犹侧注，渡江人识孝廉船。千金裘马未须论，岁晚天涯短剑存。独少归装双白璧，应知不是过平原。凫矶馆下雪涛间，莺脰湖边客自还。海鹤向人鸣不息，待谁同住四明山。徐卿慷慨最怜才，为汝椷书五色裁。归去甬东抱明月，莫誇淮海夜光来。
送吴山人还四明·其一
作者：欧大任
朝代：明

芜城摇落楚云边，何处秋风不可怜。十载一冠犹侧注，渡江人识孝廉船。
送吴山人还四明·其三
作者：欧大任
朝代：明

凫矶馆下雪涛间，莺脰湖边客自还。海鹤向人鸣不息，待谁同住四明山。
送吴山人还四明·其二
作者：欧大任
朝代：明

千金裘马未须论，岁晚天涯短剑存。独少归装双白璧，应知不是过平原。
送吴山人还四明·其四
作者：欧大任
朝代：明

徐卿慷慨最怜才，为汝椷书五色裁。归去甬东抱明月，莫誇淮海夜光来。
送吴惟毅宰嘉鱼
作者：欧大任
朝代：明

三江吴季子，列宿汉诸郎。手版犹趋府，弦琴不下堂。龟湖黄稻熟，丙穴白鱼香。楚策应书最，归来谒建章。
送吴明卿四首
作者：欧大任
朝代：明

浮云耸双阙，阿阁扶中天。洛京朝诸侯，冠盖纷其间。之子赤麟符，握手惟古欢。日暮出长乐，城南恣游盘。命侣前进酒，朱瑟迎风弹。千秋一绸缪，思驾双飞翰。嘉会不可常，绸缪为君结。赐金岂不荣，而恋河梁别。乐哉新相知，倏忽已燕粤。万里风与波，罗帷有明月。明月更弦望，鸿雁知凉暄。翩翩多北飞，胡为独南辕。君自卧治之，宁薄武夷山。翩其汉公卿，谁遣君弹冠。辟门咨四岳，乘时当来还。行行奉明诏，还来待轩车。夙昔恋禁闼，言返承明庐。那知斗酒欢，不得长相于。騕袅游中原，讵能顾驽驹。结佩与我期，兰蕙秋何如。佳人南以北，慰我尺素书。
送吴明卿四首·其一
作者：欧大任
朝代：明

浮云耸双阙，阿阁扶中天。洛京朝诸侯，冠盖纷其间。之子赤麟符，握手惟古欢。日暮出长乐，城南恣游盘。命侣前进酒，朱瑟迎风弹。千秋一绸缪，思驾双飞翰。
送吴明卿四首·其三
作者：欧大任
朝代：明

明月更弦望，鸿雁知凉暄。翩翩多北飞，胡为独南辕。君自卧治之，宁薄武夷山。翩其汉公卿，谁遣君弹冠。辟门咨四岳，乘时当来还。
送吴明卿四首·其二
作者：欧大任
朝代：明

嘉会不可常，绸缪为君结。赐金岂不荣，而恋河梁别。乐哉新相知，倏忽已燕粤。万里风与波，罗帷有明月。
送吴明卿四首·其四
作者：欧大任
朝代：明

行行奉明诏，还来待轩车。夙昔恋禁闼，言返承明庐。那知斗酒欢，不得长相于。騕袅游中原，讵能顾驽驹。结佩与我期，兰蕙秋何如。佳人南以北，慰我尺素书。
送吴有定游洞庭山因讯顾季狂
作者：欧大任
朝代：明

江阁莺声共醉闻，扁舟东访洞庭君。若逢顾恺丹青笔，写寄包山一片云。
送吴生甫还新安
作者：欧大任
朝代：明

垂杨通潞渚，客问五湖船。世事丹铅里，归心白岳前。秫香堪足酒，橘熟不论钱。画手吴生老，思予说剑年。
送吴约卿四首
作者：欧大任
朝代：明

松柏附以萝，浮云恋清波。万里远结交，三岁日已多。何为双黄鹄，分飞山与河。岂无盈觞酒，对之不能歌。中心怆离居，徙倚将如何。河畔青青草，征马为君秣。马亦顾其群，讵能与君别。关山邈以长，咫尺难可越。携手立斯须，燕婉已离阔。风吹吴会云，何由到京阙。汀洲采兰苕，及此芳未歇。美人好众芳，岁久香不息。持以结交欢，时节倏已易。幽兰有本性，终风竟何益。白日照江皋，秋耿君应识。夙昔奉周旋，谁能置其侧。赠君遂与环，因之共朝夕。别离日已远，江流悲客心。在近恩易洽，在远思弥深。高足岂不策，赫奕人所钦。于昔凛威棱，丰泽沛自今。所贵崇令德，鼎足力可任。鹍鹏志万里，焉能计飞沉。扶摇以为期，矫翼青山岑。
送吴约卿四首·其一
作者：欧大任
朝代：明

松柏附以萝，浮云恋清波。万里远结交，三岁日已多。何为双黄鹄，分飞山与河。岂无盈觞酒，对之不能歌。中心怆离居，徙倚将如何。
送吴约卿四首·其三
作者：欧大任
朝代：明

美人好众芳，岁久香不息。持以结交欢，时节倏已易。幽兰有本性，终风竟何益。白日照江皋，秋耿君应识。夙昔奉周旋，谁能置其侧。赠君遂与环，因之共朝夕。
送吴约卿四首·其二
作者：欧大任
朝代：明

河畔青青草，征马为君秣。马亦顾其群，讵能与君别。关山邈以长，咫尺难可越。携手立斯须，燕婉已离阔。风吹吴会云，何由到京阙。汀洲采兰苕，及此芳未歇。
送吴约卿四首·其四
作者：欧大任
朝代：明

别离日已远，江流悲客心。在近恩易洽，在远思弥深。高足岂不策，赫奕人所钦。于昔凛威棱，丰泽沛自今。所贵崇令德，鼎足力可任。鹍鹏志万里，焉能计飞沉。扶摇以为期，矫翼青山岑。
送吴约卿西巡因讯张广平助甫
作者：欧大任
朝代：明

金羁玉勒青骢马，绣衣直指称使者。蓟云满地朔风高，一杯酌别都亭下。忆我逢君意气真，燕台杨柳尚残春。此日将军无揖客，此时丞相未留宾。碣石旧宫成马厩，华阳高馆摧荆薪。君能置我门下走，怜是风尘肮脏人。昨者按节过三辅，每称广平张助甫。鼎釜谁能廉洁如，文章更见风格古。虽然惨澹违世情，独有芳馨在词圃。翩翩雄视百代前，骅骝局促心空苦。俯仰乾坤又一时，万方王道正清夷。公卿喜上推贤疏，郡邑多传乐职诗。君行再出赵魏间，揽辔应登马服山。澶渊西望黎阳渡，瓠子东障金堤关。长途魍魉知相避，负弩前驱或一攀。怜才此去仍推毂，为我问讯憔悴颜。冯唐归日逢停辇，肯荐云中魏尚还。
送吴而待守归州
作者：欧大任
朝代：明

汉室分符属俊良，喜君得郡古丹阳。去时佩印辞京邸，到日题诗出射堂。大别东连荒梦泽，潜江南下乱潇湘。三休竟望荆台远，九辨空思汨水长。熊绎旧邦留荜辂，灵均遗庙洁椒浆。竹枝渐习巴渝曲，月峡遥归蜀客航。几处种山还采蜡，何人驻马问耕桑。拔河应笑祈农异，竞渡堪怜习俗狂。百里芜城夔子国，千家菰米楚人乡。讼庭山鸟时时下，燕寝江蓠冉冉香。露冕褰帷真此地，浮云征雁自殊方。吴公治行推高第，禁掖行瞻日月光。
送吴职方参藩江西
作者：欧大任
朝代：明

牛斗星悬使者雄，西京谁不羡吴公。苍茫来毂匡君鹿，咫尺飞书碣石鸿。司马韬钤高阁上，楼船波浪大江中。绕朝欲赐无长策，醉解腰间一片虹。
送吴虎臣之楚四首
作者：欧大任
朝代：明

风流江左陆平原，入洛深怀国士恩。车马东西交聘日，怜才谁似楚王门。开府千秋作赋名，幕中宾客布衣情。西风大别涛如雪，君但褰裳采杜蘅。解佩湘妃去不回，至今啼雁楚天哀。词人只自誇云梦，明月珠旗大猎来。楼开鄂渚万枫丹，酾酒同谁七泽看。莫向江潭独醒去，九歌天阔白云寒。
送吴虎臣之楚四首·其一
作者：欧大任
朝代：明

风流江左陆平原，入洛深怀国士恩。车马东西交聘日，怜才谁似楚王门。
送吴虎臣之楚四首·其三
作者：欧大任
朝代：明

解佩湘妃去不回，至今啼雁楚天哀。词人只自誇云梦，明月珠旗大猎来。
送吴虎臣之楚四首·其二
作者：欧大任
朝代：明

开府千秋作赋名，幕中宾客布衣情。西风大别涛如雪，君但褰裳采杜蘅。
送吴虎臣之楚四首·其四
作者：欧大任
朝代：明

楼开鄂渚万枫丹，酾酒同谁七泽看。莫向江潭独醒去，九歌天阔白云寒。
送吴虎臣游太岳二首
作者：欧大任
朝代：明

天柱峰前百八盘，君行支策几回看。白云不散金银气，苍雪长飘桧柏寒。玉检何年封洞穴，琅璈中夜上星坛。乘麟可驭灵风急，应向南岩驻羽冠。紫霄宫殿俯飙台，织铁参差万壑哀。七泽晴云当槛起，三秦烟树八关来。新题玉笈仙容读，旧锁琼扉帝许开。方朔陆沉将欲去，青骡海上待君回。
送吴虎臣游太岳二首·其一
作者：欧大任
朝代：明

天柱峰前百八盘，君行支策几回看。白云不散金银气，苍雪长飘桧柏寒。玉检何年封洞穴，琅璈中夜上星坛。乘麟可驭灵风急，应向南岩驻羽冠。
送吴虎臣游太岳二首·其二
作者：欧大任
朝代：明

紫霄宫殿俯飙台，织铁参差万壑哀。七泽晴云当槛起，三秦烟树八关来。新题玉笈仙容读，旧锁琼扉帝许开。方朔陆沉将欲去，青骡海上待君回。
送吴进士汝南司理衡州
作者：欧大任
朝代：明

南衡名岳逼中台，郡倚朱陵玉作台。三尺霜飞携剑去，五车云护载书来。尊前江暖花先发，楼上春深雁已回。岂但邺都推季重，琐闱谁不羡君才。
送吴鸿胪幼贞省觐还毗陵
作者：欧大任
朝代：明

典客初通籍，宁亲遂尔私。箧经韦相业，池草谢郎诗。牛酒秋酺日，鲈羹晚钓时。河东须早献，名已汉皇知。
送周公化游楚
作者：欧大任
朝代：明

劳劳频送远，城下俯江流。夜雨三山渡，秋风七泽游。酒边堪顾曲，赋里似登楼。欲问莼鲈去，吴门待客舟。
送周公瑕还吴
作者：欧大任
朝代：明

峥嵘綵笔气犹雄，何意相逢碣石宫。裘马始能辞塞下，莼鲈偏自忆江东。携来剑作双虹色，归去冠仍一鹖穷。闻道近臣多引荐，五湖天阔有冥鸿。
送周象贤迁襄王傅
作者：欧大任
朝代：明

鼓枻游襄汉，风流在此时。山馀王粲井，城背习家池。授简千秋赋，持觞七子诗。长裾君且曳，荐引上彤墀。
送唐惟良谪两淮转运判官
作者：欧大任
朝代：明

省郎岂但可秋曹，散吏鱼盐未是劳。此地董生曾去国，何年枚乘共观涛。木樵沧海浮云迥，睥睨天风白雁高。回首竹西今十载，为寻荒径剪蓬蒿。
送唐郎中还留都兼寄黄仓曹
作者：欧大任
朝代：明

严程风雪肃旌旄，君去留京总署劳。馈饷暂烦萧相国，孝廉谁似范功曹。红亭握手惟孤剑，白发交情只浊醪。同舍黄郎应问我，自怜憔悴掩蓬蒿。
送喻邦相量移兰溪令
作者：欧大任
朝代：明

江县栽花又一时，问君何似采湘篱。十年曾起诸郎草，三署能传水部诗。灵洞浮槎多涌雪，兰阴飞磴半临漪。分符莫叹劳人地，宣室归来正受釐。
送大司空蔡公考绩还留都
作者：欧大任
朝代：明

帝世穆清夷，皇泽播膏液。二佐资牧鸿，九官让夔稷。司空翼圣朝，献纳黼扆侧。精义密言诠，掞文粲邦式。深衷秉靖寅，补衮自恭职。二京颇均劳，入奏虞庭绩。勤事旋旧都，秉钧待崇陟。予本澹荡人，谬厕章缝迹。堂上察然明，车下怜齐戚。洵美缁衣情，自愧乏明德。方承倒屣欢，已奉脂车役。商飙捲秋蓬，须臾易离隔。何因奋南图，愿托扶摇翼。
送大司马张公自浙中应召还朝二首
作者：欧大任
朝代：明

汉家重见勒铭才，玉垒铜梁秀色开。款塞曾驱群马入，行边亲扫二庭来。湖山开府兵初解，剑履趋朝诏已催。两浙安危功不细，征南碑更表崔嵬。便宜有诏仗专征，杭越南来恺奏成。雪自双钩临海落，波从万弩射江平。视师裴相行淮甸，筹国留侯入汉京。鹊印鸾旗飞传急，早纾明主锡圭情。
送大司马张公自浙中应召还朝二首·其一
作者：欧大任
朝代：明

汉家重见勒铭才，玉垒铜梁秀色开。款塞曾驱群马入，行边亲扫二庭来。湖山开府兵初解，剑履趋朝诏已催。两浙安危功不细，征南碑更表崔嵬。
送大司马张公自浙中应召还朝二首·其二
作者：欧大任
朝代：明

便宜有诏仗专征，杭越南来恺奏成。雪自双钩临海落，波从万弩射江平。视师裴相行淮甸，筹国留侯入汉京。鹊印鸾旗飞传急，早纾明主锡圭情。
送大司马汪公请告归省二首
作者：欧大任
朝代：明

千官供帐出都亭，司马名题在御屏。开府旧持沧海节，行边新扫幕南庭。剑寒北斗河流白，社僻东林岳色青。几杖更操彤管去，门人将受漆园经。陈情表上五云间，阊阖初分曳履班。未许留侯辞相国，暂容安石请东山。黄花酿熟舆扶醉，青玉箱擎药驻颜。归去里门趋入谒，玺书行召石君还。
送大司马汪公请告归省二首·其一
作者：欧大任
朝代：明

千官供帐出都亭，司马名题在御屏。开府旧持沧海节，行边新扫幕南庭。剑寒北斗河流白，社僻东林岳色青。几杖更操彤管去，门人将受漆园经。
送大司马汪公请告归省二首·其二
作者：欧大任
朝代：明

陈情表上五云间，阊阖初分曳履班。未许留侯辞相国，暂容安石请东山。黄花酿熟舆扶醉，青玉箱擎药驻颜。归去里门趋入谒，玺书行召石君还。
送大宗伯古林何公致仕南归二首
作者：欧大任
朝代：明

行藏四十载，今不愧乾坤。世仗名儒议，天全圣主恩。著书留石室，隐几杜柴门。从此罗浮上，烟霞道益尊。再出完名去，朝廷念朴忠。言为汉班伯，学似鲁申公。沧海扁舟月，西樵大笠风。投簪吾亦逝，倘许褐衣同。
送大宗伯古林何公致仕南归二首·其一
作者：欧大任
朝代：明

行藏四十载，今不愧乾坤。世仗名儒议，天全圣主恩。著书留石室，隐几杜柴门。从此罗浮上，烟霞道益尊。
送大宗伯古林何公致仕南归二首·其二
作者：欧大任
朝代：明

再出完名去，朝廷念朴忠。言为汉班伯，学似鲁申公。沧海扁舟月，西樵大笠风。投簪吾亦逝，倘许褐衣同。
送大宗伯杨公谢病还姑苏
作者：欧大任
朝代：明

一代贤哉疏大夫，官僚供帐拥城隅。鳣鱼家学先名汉，莼菜乡心已向吴。将作旧劳书左省，秩宗新礼在东都。归来震泽烟波阔，不待君王赐鉴湖。
送奖述生还金陵
作者：欧大任
朝代：明

春风送客楚江头，柳陌鸡鸣宿雨收。澧水烟波迎去棹，洞庭鸥鹭逐行舟。依依树色连云没，冉冉岚光向晚浮。此去莺花行乐好，也应回首念交游。
送姚元白
作者：欧大任
朝代：明

煌煌汉业盛，双阙何颉颃。侯门半金貂，七贵黼绣裳。北里富歌钟，南邻奏丝簧。驱驰走马埒，游戏斗鸡坊。君来入鼎门，弹冠厕朝行。肃事禁庭间，抒藻翰墨场。三年厌羁绁，请告还陪京。陪京礼乐地，佩玉鸣锵锵。衣簪荣旧秩，亲昵洽故乡。朝趋典客署，夕卧中林堂。执戟岂云疲，颂酒殊未央。夙昔耻繁华，于今适徜徉。扬雄虽寂寞，乐志在文章。达士有高轨，去矣遥相望。
送姚光禄还惠州因订罗浮之约
作者：欧大任
朝代：明

衣冠祖帐袂初分，家近名山最羡君。仙路几人寻大洞，神楼何处上飞云。燉煌烟策清秋过，于阗霜钟半夜闻。小隐明年应待我，赤霄双起凤凰群。
送姚内翰于定养病还化州
作者：欧大任
朝代：明

秘馆初辞侍从班，烟霞归思满江关。七星剑借铜鱼使，二酉书藏谢建山。椀碧荔枝沉雪里，林青孔雀出花间。家园赐沐毋留滞，视草承明计日还。
送姚内翰于定养病还化州
作者：欧大任
朝代：明
体裁：七言律诗

秘馆初辞侍从班，烟霞归思满江关。七星剑借铜鱼使，二酉书藏谢建山。碗碧荔枝沉雪里，林青孔雀出花间。家园赐沐毋留滞，视草承明计日还。
送姚匡叔之魏郡兼寄谢茂秦
作者：欧大任
朝代：明

萧萧一骑渡洺河，知有心期在薜萝。漳滏波声黄叶下，邢襄秋色白云过。股肱三辅分庭少，笔札诸生任侠多。后夜西园应见月，谢家新赋更如何。
送姚大名叙卿调桂阳
作者：欧大任
朝代：明

出关双旆下江东，旅服扁舟黯淡中。才子今称员外置，孤臣谁念右扶风。城连交广犹沾雪，山过衡阳有落鸿。君酌桂浆援北斗，暂劳飞辔祝融宫。
送姚继和赴台幕
作者：欧大任
朝代：明

过江曾不羡为郎，一幕西台列柏苍。谷客讵能齐笔札，谢家元自识琳琅。班联执法皆鹓侣，诗许参军且雁行。握手尊前南北路，扁舟吾亦下潇湘。
送姜宪副宗孝之关中
作者：欧大任
朝代：明

清朝侍从有光辉，十载祠官直禁闱。绣斧日边新赐诏，油幢关外远宣威。三秦豪杰分庭揖，二华烟云绕座飞。早向长杨陪羽猎，汉家词赋似君稀。
送孙伯远还吴兴
作者：欧大任
朝代：明

燕市悲歌久已无，朅来得我共酣呼。少年颇解骄前辈，名士谁知隐博徒。苕霅独游堪自远，乌程足饮更何酤。他时倘杖东南策，为访朱明一病夫。
送孙员外化光使广右
作者：欧大任
朝代：明

岭开西粤几长亭，八部人看使者星。五筦雪飞千障白，两江山似九疑青。察冤岂惮深求法，论狱何妨动引经。水旱更推明主意，汲生归日奏朝廷。
送孙太史以德册封唐府兼扶侍南还
作者：欧大任
朝代：明

诏下千官夹陛听，君行衔命出都亭。河山半赐诸侯地，宛洛先占使者星。持节马看飞练白，导舆牛似度关青。蒪鲈秋借江湖色，彩袖春风入汉庭。
送孙太史请告归无锡为封君寿
作者：欧大任
朝代：明

北扉书奏未央前，诏许宁亲下九天。葭管暖吹江县酒，綵衣归拜玉堂仙。岁收松实供调膳，春送梅花入舞筵。太史公家尊世业，龙门编简又千年。
送宋兵宪惟一赴闽中
作者：欧大任
朝代：明

南征慷慨佩吴钩，组练三千拥上游。襟带七闽开大府，弦歌百越似沧洲。白龙尚控无诸国，铜虎犹劳案道侯。傥问梅花吹玉笛，故人相忆在江楼。
送宋膳部惟一考绩北上
作者：欧大任
朝代：明

寒城出祖大江涛，曾是从君水部曹。稍转云司劳削牍，更移兰省借挥毫。星前入奏燕山近，雪后趋朝汉殿高。计最祠官应恋阙，可能归及荐樱桃。
送宋西宁忠甫入都
作者：欧大任
朝代：明

白门柳碧大江清，慷慨乘春向北平。鼓吹涛声双旆起，楼船山色九河行。鱼笺共赋三千客，虎幄曾谈十万兵。貂玉趋归朝请日，濯龙车骑在西京。
送宗伯孙公请告还清平省觐
作者：欧大任
朝代：明

箧中五色已裁衣，入讲经筵出虎闱。诏下暂容扶疾去，恩深兼得问安归。蓟门霜叶鸿边度，黔阁春云马首飞。官属此时多怅望，明年还待谒彤扉。
送家侄葆会武试入都二首
作者：欧大任
朝代：明

尔去西京都肄时，蹶张超距满前麾。筑坛傥遇萧何荐，万一能搴大将旗。秋鹰侧目正愁胡，赌墅还持丈二殳。白首主恩吾未报，家儿得似谢玄无。
送家侄葆会武试入都二首·其一
作者：欧大任
朝代：明

尔去西京都肄时，蹶张超距满前麾。筑坛傥遇萧何荐，万一能搴大将旗。
送家侄葆会武试入都二首·其二
作者：欧大任
朝代：明

秋鹰侧目正愁胡，赌墅还持丈二殳。白首主恩吾未报，家儿得似谢玄无。
送少保大司马王公驰驿归蒲州
作者：欧大任
朝代：明

中朝枢筦上台尊，玉帐三移镇北门。五部单于趋受印，百蛮乌浒率称藩。青山新乞王官谷，绿野先开晋国园。白首丹心天亦鉴，更条边事答皇恩。
送尤计部被播暂归闽中
作者：欧大任
朝代：明

行色候春星，闽峰九叠青。省兰初入握，江草已扬舲。书笑中山箧，关迎醉尉亭。主恩今不浅，趣召在宸扃。
送尹给谏君润册封秦世子
作者：欧大任
朝代：明

关城百二汉咸阳，捧册亲藩重夕郎。桐叶剪圭河水白，莲花开阁岳云苍。铜驼一别茏葱色，金马重来剑舄行。归日正逢停辇待，可无封事奏明光。
送屯部伍中郎守永昌
作者：欧大任
朝代：明

使者铜符去，犹劳奉汉条。槟榔秋罢贡，琥珀岁宽徭。花洞千家氎，兰津万里桥。政成新乐府，听尔奏中朝。
送岑允穆司理池州
作者：欧大任
朝代：明

春深杨柳暗燕关，南去襜帷不可攀。雪浪城头江祖石，芙蓉天外李家山。讼堂吏散莺堪听，药院僧来鹤共闲。秋浦看花能忆否，封书须及早鸿还。
送左司马郢中曾公总宪留台二首
作者：欧大任
朝代：明

三楚名家有珥貂，上卿谁似策勋遥。七擒孟获曾宣捷，五部单于已入朝。执秩今行周郏鄏，先声宁数汉嫖姚。主恩咫尺台垣近，鸾鹤回翔在赤霄。朝辞画省向鸣銮，白雪楼前一问安。幕府久传司马法，钟陵高照惠文冠。万年王气金茎直，六代江声玉树寒。我寄离心征雁去，秦淮东下是长干。
送左司马郢中曾公总宪留台二首·其一
作者：欧大任
朝代：明

三楚名家有珥貂，上卿谁似策勋遥。七擒孟获曾宣捷，五部单于已入朝。执秩今行周郏鄏，先声宁数汉嫖姚。主恩咫尺台垣近，鸾鹤回翔在赤霄。
送左司马郢中曾公总宪留台二首·其二
作者：欧大任
朝代：明

朝辞画省向鸣銮，白雪楼前一问安。幕府久传司马法，钟陵高照惠文冠。万年王气金茎直，六代江声玉树寒。我寄离心征雁去，秦淮东下是长干。
送庄太史仲熙册封韩庆二府
作者：欧大任
朝代：明

天边旌节入秦关，授册诸侯屏翰间。陇右独雄安定郡，朔方一望贺兰山。追趋温树怀持管，侍从甘泉梦簉班。才子西征应有赋，星轺犹得及春还。
送庐州别驾郭子坤擢淮王长史
作者：欧大任
朝代：明

庐江推治行，历下识吾徒。裾向何门曳，舆曾大府趋。芝山瞻霍岳，淮水过鄱湖。知尔淩云赋，风流在汉都。
送庞侍御少南出按两浙二首
作者：欧大任
朝代：明

明堂令布履端馀，宪府霜飞按越初。沧海潮回收万弩，潢池氛净出单车。探碑禹穴多奇字，访士桐江有旧庐。八使风流谁得似，西京人望皂囊书。同时学赋羡君成，流落怜子十载情。周室主书专柱史，汉家掌故待诸生。交游敢望弹冠出，父老应随负弩迎。浙水东西怀绣斧，江花那得计王程。
送庞侍御少南出按两浙二首·其一
作者：欧大任
朝代：明

明堂令布履端馀，宪府霜飞按越初。沧海潮回收万弩，潢池氛净出单车。探碑禹穴多奇字，访士桐江有旧庐。八使风流谁得似，西京人望皂囊书。
送庞侍御少南出按两浙二首·其二
作者：欧大任
朝代：明

同时学赋羡君成，流落怜子十载情。周室主书专柱史，汉家掌故待诸生。交游敢望弹冠出，父老应随负弩迎。浙水东西怀绣斧，江花那得计王程。
送康山人裕卿归永嘉
作者：欧大任
朝代：明

褐衣睥睨向咸秦，独有垆头客最亲。穆叟去非忘醴日，薛公游亦卖浆人。杖虽马箠今能隐，握以骊珠未厌贫。雁荡山前高卧好，风尘何处望荆榛。
送张以孚赴召虞衡郎兼寄周郎中铁员外
作者：欧大任
朝代：明

赐环恩已出龙楼，宣室今蒙汉主求。世有玉堂新制作，才称兰省旧风流。露华望入金茎晓，凉色行逢碣石秋。水部我惭南北远，梅花谁更念扬州。
送张仪部以孚使曲阜
作者：欧大任
朝代：明

东方千骑气成虹，圣主临雍召上公。乡射正逢邹峄礼，民诗兼采海沂风。城边建旆桑犹绿，河畔垂鞭枣欲红。斗酒别君堪计日，清秋归谒大明宫。
送张仪部被播还安成
作者：欧大任
朝代：明

兄弟交偏久，风波别奈何。编韦家学贵，汁竹世臣多。山气聊支笏，江烟不废蓑。主恩元自厚，行矣慰蹉跎。
送张伯衮参军之塞上二首
作者：欧大任
朝代：明

出关沙草渐萋萋，虎帐孤悬涿鹿西。塞上题书须早寄，莫令投笔过摩笄。桑乾明月照琵琶，都护西行莫忆家。千骑不闻刁斗击，铙歌归及上林花。
送张伯衮参军之塞上二首·其一
作者：欧大任
朝代：明

出关沙草渐萋萋，虎帐孤悬涿鹿西。塞上题书须早寄，莫令投笔过摩笄。
送张伯衮参军之塞上二首·其二
作者：欧大任
朝代：明

桑乾明月照琵琶，都护西行莫忆家。千骑不闻刁斗击，铙歌归及上林花。
送张侍御伯大赴阙
作者：欧大任
朝代：明

劳劳亭下别，北上值春风。搏海庄生鸟，还都鲍氏骢。云霄今最近，词赋独称雄。封事江淮计，君行奏法宫。
送张元春兼寄俞仲蔚三首
作者：欧大任
朝代：明

娄东逢尔已经秋，万里能来岭外游。归去轻装扬子驿，片帆秋色下长洲。昆山曾过忆俞公，伏枕扁舟涕泪中。布帽萧条君不见，飞鸿偏在五湖东。他乡宁似故乡游，明月猿啼五岭头。阊阖城边枫叶起，白云何处不悲秋。
送张元春兼寄俞仲蔚三首·其一
作者：欧大任
朝代：明

娄东逢尔已经秋，万里能来岭外游。归去轻装扬子驿，片帆秋色下长洲。
送张元春兼寄俞仲蔚三首·其三
作者：欧大任
朝代：明

他乡宁似故乡游，明月猿啼五岭头。阊阖城边枫叶起，白云何处不悲秋。
送张元春兼寄俞仲蔚三首·其二
作者：欧大任
朝代：明

昆山曾过忆俞公，伏枕扁舟涕泪中。布帽萧条君不见，飞鸿偏在五湖东。
送张光禄元易使边因述其五载供事之荣辄得六首
作者：欧大任
朝代：明

阙下千官貂玉间，羡君簪笏侍仙班。五云深护蓬莱殿，宫扇开时识圣颜。天寿山前原庙开，千盘王气郁崔嵬。皇家岁遣朝陵使，记得松阴策马回。九译来宾尽入朝，欢传宴犒下云霄。大官颁给蒲萄酒，赞谒夷玉半赐貂。园里芭蕉曙色晴，北扉给札奏书成。先朝实录来焚稿，曾傍词臣雁字行。长秋正位卜婚年，妫汭涂山内教先。夹陛看君嘉礼使，至尊亲遣御楼前。张旃西去出榆关，蜀锦吴罗市马还。家有令公新纳节，白头应问贺兰山。
送张光禄元易使边因述其五载供事之荣辄得六首·其三
作者：欧大任
朝代：明

九译来宾尽入朝，欢传宴犒下云霄。大官颁给蒲萄酒，赞谒夷玉半赐貂。
送张光禄元易使边因述其五载供事之荣辄得六首·其二
作者：欧大任
朝代：明

天寿山前原庙开，千盘王气郁崔嵬。皇家岁遣朝陵使，记得松阴策马回。
送张光禄元易使边因述其五载供事之荣辄得六首·其五
作者：欧大任
朝代：明

长秋正位卜婚年，妫汭涂山内教先。夹陛看君嘉礼使，至尊亲遣御楼前。
送张光禄元易使边因述其五载供事之荣辄得六首·其六
作者：欧大任
朝代：明

张旃西去出榆关，蜀锦吴罗市马还。家有令公新纳节，白头应问贺兰山。
送张光禄元易使边因述其五载供事之荣辄得六首·其四
作者：欧大任
朝代：明

园里芭蕉曙色晴，北扉给札奏书成。先朝实录来焚稿，曾傍词臣雁字行。
送张助甫之湖南四首
作者：欧大任
朝代：明

开府荆湖上，清秋建节行。胡林仍对月，羽扇亦谈兵。水落黄陵庙，天遥白帝城。召归应旦夕，登是厌承明。喜得巴陵去，犹堪和郢歌。秋兰被澧浦，木叶下沧波。霄汉君恩远，江潭客梦多。向来曾磬折，前席意如何。几度传书至，难期把袂游。中原驱上驷，南斗望孤舟。缟带轻相赠，绨袍老自羞。天涯见明月，空忆洞庭秋。谈笑开尊处，词人共握兰。江声云梦转，秋色岳阳寒。侠气唯龙剑，时名岂荐冠。治书铃阁日，须早寄长安。
送张助甫之湖南四首·其一
作者：欧大任
朝代：明

开府荆湖上，清秋建节行。胡林仍对月，羽扇亦谈兵。水落黄陵庙，天遥白帝城。召归应旦夕，登是厌承明。
送张助甫之湖南四首·其三
作者：欧大任
朝代：明

几度传书至，难期把袂游。中原驱上驷，南斗望孤舟。缟带轻相赠，绨袍老自羞。天涯见明月，空忆洞庭秋。
送张助甫之湖南四首·其二
作者：欧大任
朝代：明

喜得巴陵去，犹堪和郢歌。秋兰被澧浦，木叶下沧波。霄汉君恩远，江潭客梦多。向来曾磬折，前席意如何。
送张助甫之湖南四首·其四
作者：欧大任
朝代：明

谈笑开尊处，词人共握兰。江声云梦转，秋色岳阳寒。侠气唯龙剑，时名岂荐冠。治书铃阁日，须早寄长安。
送张参军扶侍还杭州
作者：欧大任
朝代：明

名家玉树一枝新，鸣佩中朝报主身。书笈昨趋丞相府，扳舆今御太夫人。藕洲艇系题诗日，曲院花摇载酒春。我亦拂衣行欲去，便寻烟月过西津。
送张台州
作者：欧大任
朝代：明

铜虎符分亦壮哉，浙东名郡表天台。褰帷江郭春能出，下榻山楼日自开。高浪每疑沧海入，飞霞半挟赤城来。玺书上计看君去，曾是承明侍从才。
送张山人碵夫游东岳
作者：欧大任
朝代：明

支瓢不惮远，东谒泰山君。河带泠泠水，松栖片片云。玉书窗下诵，金策月中闻。归上诸儒议，千秋汉禅文。
送张山人英甫还永嘉二首
作者：欧大任
朝代：明

西风把袂白门前，回首长安二十年。舴艋渐分牛渚月，薜萝归去雁山烟。君自东瓯处士名，五言谁更问长城。青枫白雁江霜色，何限蒲帆送客情。
送张山人英甫还永嘉二首·其一
作者：欧大任
朝代：明

西风把袂白门前，回首长安二十年。舴艋渐分牛渚月，薜萝归去雁山烟。
送张山人英甫还永嘉二首·其二
作者：欧大任
朝代：明

君自东瓯处士名，五言谁更问长城。青枫白雁江霜色，何限蒲帆送客情。
送张幼于还吴门
作者：欧大任
朝代：明

双钩寒照白云天，离夜悲歌浊酒前。吴楚星分公路浦，江淮秋送孝廉船。岂堪苜蓿还相忆，几处蒹葭不可怜。知尔五湖烟水阔，陆沉金马是何年。
送张彦旬掌教诸城
作者：欧大任
朝代：明

赐履千秋地，谭经五岭豪。汉儒称世业，齐客亦吾曹。马耳登台见，琅琊出浪高。傥能游海上，为我访卢敖。
送张方伯入觐
作者：欧大任
朝代：明

朝正玉帛会群方，遥领诸侯入帝乡。青琐晓趋双阙漏，紫宸春上万年觞。烟开锦树莺为曲，日满彤墀鹭作行。闻道虞廷咨四岳，即看端笏侍明光。
送张曹长仁甫出守淮安
作者：欧大任
朝代：明

朅来东省共为郎，畿辅君行绾郡章。正借张纲平海垒，谁云汲黯卧淮阳。万家畚锸防河急，十道均输转饷长。问俗勤耕功不细，召归何以奏明光。
送张武库巡延宁甘固诸边
作者：欧大任
朝代：明

六传旌旗万里行，黄河西抱汉边城。不因拊髀过郎署，谁遣飞书夺虏营。揖客缓驰骠骑幕，材官分隶羽林兵。五原岂用看烽堠，扼腕年来更请缨。
送张武选于皋守成都
作者：欧大任
朝代：明

霜色燕郊横吹声，西南天府借君行。交龙曾宠巡边使，五马今成谕蜀名。巴子市通邛竹杖，花溪春满锦官城。不知剑阁题铭后，何日能来赋二京。
送张殿读明成赴南少司成
作者：欧大任
朝代：明

卜洛千秋虎幄存，执经今日满桥门。诸生疑问更相谒，六代风流未可论。钟阜松萝玄武仗，鼎湖弓剑孝陵园。柏梁谁似词臣句，燕对明年奉汉恩。
送张比部文起审决江南
作者：欧大任
朝代：明

建节南行秋色高，主恩三尺寄西曹。便宜封事灯前检，论决爰书笔下操。候馆郊迎停海月，斑衣家庆涉江涛。称诗谁似张公子，多少词人待綵毫。
送张比部文起擢守保定
作者：欧大任
朝代：明

京西雄郡似星罗，三辅名因保障多。夕燧不闻通上谷，春流犹自下滹沱。车前驯鹿千人望，庭里悬鱼几客过。尽道匈奴今远塞，控弦鸣镝更如何。
送张治中孺觉赴留都
作者：欧大任
朝代：明

谁似张京兆，名驹快月题。驿程扬子外，官阁秣陵西。射雉芜深翳，藏乌柳暗啼。词人非六代，莫更唱《前溪》。
送张秦二僚长扈驾谒陵
作者：欧大任
朝代：明

骖驔宝马去如飞，法从承恩此际稀。九府赐金陵下食，尚方裁锦辇前绯。衣冠原庙瞻朱缀，日月桥山拥翠旂。扈跸遥知多喜色，汾阴歌吹御船归。
送张羽王利州参军
作者：欧大任
朝代：明

十年相见鬓成丝，燕柳偏逢谪宦时。江汉九歌谁忍听，风波一失尔何之。巴山月落啼猿急，蜀栈云深去马迟。莫道护军蛮府远，应知剑阁待铭诗。
送张羽王赴黎平
作者：欧大任
朝代：明

一官三佐郡，谪宦更牂牁。暮雨传双泪，春莺听九歌。黔中秦道路，徼外汉山河。兰佩还堪赠，临湘忆汝多。
送张翁积下第还慈溪
作者：欧大任
朝代：明

万树垂杨色，扁舟下漕渠。途经越绝纪，家学鄮中书。曲水会秋禊，沧江逢夜渔。三千持奏牍，何日诣公车。
送张舍人使青州因还蒲州
作者：欧大任
朝代：明

暂辞西掖去，东使指乡亭。蒲坂临河白，云门接岱青。齐风堪论乐，韦相待传经。知尔衔恩重，随春入汉庭。
送张进士于皋使河南因归岭外省觐
作者：欧大任
朝代：明

蓟门烟柳故人疏，谒者秋辞侍从庐。桐柏西来迎负弩，梅花南去傍停车。风云关外终军使，水旱河南汲黯书。封事粤中须早上，君王深念及樵渔。
送张鸿与解台州
作者：欧大任
朝代：明

三年出守赤城阴，归去宁论旧赐金。沧海秋风渔艇小，罗浮春雨酒杯深。吴钩还傍词人色，荆玉谁明逐客心。露冕天台曾一赋，夜来千尺白龙吟。
送彭栋
作者：欧大任
朝代：明

故人相访到天涯，十载秦关梦尔家。归去岭头逢驿使，相思早为寄梅花。
送彭稚修之兰溪文学并寄胡元瑞
作者：欧大任
朝代：明

一毡南去客为星，自爱名山手勒铭。叱石洞门含雨白，撷兰溪色入船青。綵毫蚤擅词人赋，绛帐今传博士经。何可鸱夷无尔辈，浊醪应到子云亭。
送徐别驾赴吉安
作者：欧大任
朝代：明

监郡多闲见吏能，安成山水最堪称。黄牛石出疑巫峡，白鹭洲横似秣陵。客至高斋悬榻下，诗成燕寝异香凝。明年地主应携我，骑马青原更一登。
送徐子与四首
作者：欧大任
朝代：明

北还风叶稀，南徂霜鸿飞。念我携手好，别袂安可挥。吴波逗鱼素，楚关迎豸衣。逖矣赋行迈，留者歌式微。淮流我方溯，汉水君已渡。缨弁樊山酒，羽猎云梦赋。合沓二别峰，濏汨三湘路。离爱笃所欢，长波渺烟雾。送美川坁阻，羁宦岁年积。感君金石交，绸绣共昕夕。眷兹鄂渚游，况奉武昌役。芳馨入楚辞，一奏荆台侧。缱绻情不隔，栖宿理无恒。江水青枫落，烟皋白频生。南望葳蕤羽，北归翔紫庭。江潭振环佩，迟尔趋承明。
送徐子与四首·其一
作者：欧大任
朝代：明

北还风叶稀，南徂霜鸿飞。念我携手好，别袂安可挥。吴波逗鱼素，楚关迎豸衣。逖矣赋行迈，留者歌式微。
送徐子与四首·其三
作者：欧大任
朝代：明

送美川坁阻，羁宦岁年积。感君金石交，绸绣共昕夕。眷兹鄂渚游，况奉武昌役。芳馨入楚辞，一奏荆台侧。
送徐子与四首·其二
作者：欧大任
朝代：明

淮流我方溯，汉水君已渡。缨弁樊山酒，羽猎云梦赋。合沓二别峰，濏汨三湘路。离爱笃所欢，长波渺烟雾。
送徐子与四首·其四
作者：欧大任
朝代：明

缱绻情不隔，栖宿理无恒。江水青枫落，烟皋白频生。南望葳蕤羽，北归翔紫庭。江潭振环佩，迟尔趋承明。
送徐子明赴苍梧参军
作者：欧大任
朝代：明

跃马都门意气生，飞书骆越旧知名。炎洲道路三千里，沧海戈船十万兵。岂为故人誇负弩，祇缘多难请长缨。伏波门下南征曲，更听袁郎玉笛声。
送徐廉访赴蜀右辖
作者：欧大任
朝代：明

总宪霜台荷主恩，诸生衿佩日趋门。拥驺南出逢新命，赐履西行奉大藩。益部早占星使入，蜀都今更讲堂存。伟长中论容台礼，二府名推四岳尊。
送徐方伯子与赴江西
作者：欧大任
朝代：明

朝正万里谒龙颜，诏遣旬宣二楚间。冯轼青云开碣石，飞书白席出匡山。提封借画屯田奏，郡国均输转饷还。闻道中兴咨四岳，未论词赋动江关。
送徐苑丞谪州门驿丞
作者：欧大任
朝代：明

横槎天畔过，摇落况逢秋。临贺何人送，长沙去路愁。邮官今远客，苑吏昔同游。独有尊前酒，因君涕泪流。
送徐进士懋吴司理袁州
作者：欧大任
朝代：明

掖垣初曙露华新，使者鸣镳出紫宸。列署理官尊执法，万家江郡得宜春。题才部有袁高士，问俗山多楚丈人。谁道惠文冠可治，疮痍能不念荆榛。
送怀远李明府
作者：欧大任
朝代：明

郎官今出宰，行矣慰黔黎。驿过龙城北，山盘象郡西。莎庭看鹿下，竹濑听猿啼。双舄何年起，留诗似冉溪。
送恩上人归白下
作者：欧大任
朝代：明

清公已作五台僧，雪浪君今挂一藤。京洛浮云弹指过，头陀归对佛前灯。
送恩公游五台
作者：欧大任
朝代：明

七宝树前金阁开，三珠泉畔木瓢来。岂缘热恼人间世，一锡西飞到五台。繁峙千峰高入云，炎天积雪太行分。尔今结夏山中去，莫待秋风一雁闻。
送恩公游五台·其一
作者：欧大任
朝代：明

七宝树前金阁开，三珠泉畔木瓢来。岂缘热恼人间世，一锡西飞到五台。
送恩公游五台·其二
作者：欧大任
朝代：明

繁峙千峰高入云，炎天积雪太行分。尔今结夏山中去，莫待秋风一雁闻。
送惟敬兼怀思
作者：欧大任
朝代：明

綵毫东省旧词臣，君到长安万事新。将略直须论騕袅，主恩还待画麒麟。广陵别后空遗散，碣石年来更几人。同舍翩翩金尽起，燕歌能不念江滨。
送戚总戎
作者：欧大任
朝代：明

翩翩北去拥双旌，受诏新屯细柳营。骠骑暂劳平虏策，楼船曾识伏波名。三边烽燧先飞檄，万里风云独请缨。司马斋中推第一，穰苴门户世谈兵。
送戚进士世秀请告归泗州毕姻
作者：欧大任
朝代：明

金门诏许出关遥，淮水乘龙意气骄。鳷鹊青云随去骑，凤皇新月在鸣箫。花摇屏烛春开宴，星引天津夜度桥。想是听鸡还戒旦，含香催入圣明朝。
送戴使君还闽
作者：欧大任
朝代：明

挂冠神武更何疑，去国谁堪黑发时。灞上猎逢亭尉醉，杜陵人望蒋乡迟。鼓行自喜飞扬甚，箕踞深知造化私。应向虹桥吹铁笛，九歌不用楚臣辞。
送戴赣州
作者：欧大任
朝代：明

书帷十载故园开，执戟谁期得共陪。家出侍中传礼学，名推东省算缗才。分符章贡江为郡，露冕崆峒雪作台。南望蘼芜心更远，赐金何日汉庭来。
送文休承赴吉水文学
作者：欧大任
朝代：明

家学吴门比陆机，一官犹着旧儒衣。执经讲肆诸生满，临帖山斋过客稀。雪浪每从章浦见，暮霞多入楚城飞。石渠金马徵贤日，时倚江云忆禁闱。
送文子初还虎丘读书梅花楼二首
作者：欧大任
朝代：明

名山君去卧烟霞，文苑风流更几家。已报江南春最早，楼前千树尽梅花。海涌山前一草庐，下帷三箧有藏书。五经他日咨同异，来共诸儒讲石渠。
送文子初还虎丘读书梅花楼二首·其一
作者：欧大任
朝代：明

名山君去卧烟霞，文苑风流更几家。已报江南春最早，楼前千树尽梅花。
送文子初还虎丘读书梅花楼二首·其二
作者：欧大任
朝代：明

海涌山前一草庐，下帷三箧有藏书。五经他日咨同异，来共诸儒讲石渠。
送文子排赴浦江令
作者：欧大任
朝代：明

绾绶向仙华，城边瀫水槎。孝廉新授邑，太史故名家。百榼兰阴酒，双溪橘子花。行春劳茂宰，丹诏下天涯。
送方伯书省觐还莆田
作者：欧大任
朝代：明

千里宁亲舍，云霄尔不群。归舟风欲落，别路雁初闻。啸共蓬池客，书投沧海君。青箱推世业，去有荐雄文。
送方太常二首
作者：欧大任
朝代：明

豫南表桐柏，大淮涌璿流。毓祥见之子，倾盖维扬秋。念当为欢始，夙愿偕良仇。踉跄威凤集，淩厉神鶤游。子方入华省，予亦来中州。何意成皋前，再遘南阳楼。朔风吹飞藿，忽复在蓟丘。疲驽荷剪拂，千里随骅骝。斯须且复立，念子行悠悠。何用写我心，申章托绸缪。宸居郁岧峣，飞观丽太阳。卿才际熙运，羡子翱以翔。子今念庭闱，驱车上河梁。南望卧龙山，冠佩趋中堂。炰羔脍鲤鱼，叠奏康寿觞。云霄肃仪羽，爰集箕颖旁。太傅爱丘壑，康乐怀圭璋。休明岂易遇，兰茝及时芳。膏雨出嵩少，润泽周八方。奋起摩劲飙，舒卷自有常。予将还海澨，子当排天阊。勖哉植明德，努力爱景光。
送方太常二首·其一
作者：欧大任
朝代：明

豫南表桐柏，大淮涌璿流。毓祥见之子，倾盖维扬秋。念当为欢始，夙愿偕良仇。踉跄威凤集，淩厉神鶤游。子方入华省，予亦来中州。何意成皋前，再遘南阳楼。朔风吹飞藿，忽复在蓟丘。疲驽荷剪拂，千里随骅骝。斯须且复立，念子行悠悠。何用写我心，申章托绸缪。
送方太常二首·其二
作者：欧大任
朝代：明

宸居郁岧峣，飞观丽太阳。卿才际熙运，羡子翱以翔。子今念庭闱，驱车上河梁。南望卧龙山，冠佩趋中堂。炰羔脍鲤鱼，叠奏康寿觞。云霄肃仪羽，爰集箕颖旁。太傅爱丘壑，康乐怀圭璋。休明岂易遇，兰茝及时芳。膏雨出嵩少，润泽周八方。奋起摩劲飙，舒卷自有常。予将还海澨，子当排天阊。勖哉植明德，努力爱景光。
送方宪副定之备兵饶州
作者：欧大任
朝代：明

使君千骑出长安，干越新开大将坛。番令古城楼橹壮，康郎春浪舳舻寒。军容班剑风云起，宾从胡床雪月残。遥想雅歌闲对酒，芝山应是几回看。
送方明府君敬擢户曹入留都
作者：欧大任
朝代：明

东都徵卓茂，南省得韦维。仓部周司禄，民曹汉度支。渥恩分雨露，清望重纶丝。凫入丹墀日，莺迁紫禁时。登朝鸣玉地，列署祝鸠司。薄赋纾疲户，丰储给健儿。频年多战伐，三辅已疮痍。勉为留京计，深酬圣主知。
送方江都赴召为考功郎
作者：欧大任
朝代：明

河阳花亦似江门，家近潘安洛水园。一自仙郎归起草，遂令星斗满中原。天上葳蕤五凤楼，含香朝入拜宸旒。金茎高擢仙人掌，露色还如汉阙秋。山公启事辟功曹，云里西京剑佩高。莫忆故人消渴日，秋风吹送广陵涛。芜城北望蓟丘台，木叶初飞朔气催。一片离心秋雁起，万家明月楚天来。
送方江都赴召为考功郎·其一
作者：欧大任
朝代：明

河阳花亦似江门，家近潘安洛水园。一自仙郎归起草，遂令星斗满中原。
送方江都赴召为考功郎·其三
作者：欧大任
朝代：明

山公启事辟功曹，云里西京剑佩高。莫忆故人消渴日，秋风吹送广陵涛。
送方江都赴召为考功郎·其二
作者：欧大任
朝代：明

天上葳蕤五凤楼，含香朝入拜宸旒。金茎高擢仙人掌，露色还如汉阙秋。
送方江都赴召为考功郎·其四
作者：欧大任
朝代：明

芜城北望蓟丘台，木叶初飞朔气催。一片离心秋雁起，万家明月楚天来。
送方计部子及奏绩还留都
作者：欧大任
朝代：明

识君年少似荀龙，百粤趋庭此再逢。治粟尚劳秦内史，饷军今得汉司农。楼船海上宁忘战，竹箭江南不易供。赋客敢誇坛坫日，东都经术羡儒宗。
送无过虞仲还歙兼寄子虚二首
作者：欧大任
朝代：明

客路蓟门分，那堪此别君。乡心新岁月，经术老河汾。短剑蛟龙气，扁舟雁鹜群。不须论聚散，西北有浮云。尔忆西池乐，春深负笈还。歌能飞白雪，家自傍黄山。华萼千枝碧，重闱五色斑。安城应有答，宣远在江关。
送无过虞仲还歙兼寄子虚二首·其一
作者：欧大任
朝代：明

客路蓟门分，那堪此别君。乡心新岁月，经术老河汾。短剑蛟龙气，扁舟雁鹜群。不须论聚散，西北有浮云。
送无过虞仲还歙兼寄子虚二首·其二
作者：欧大任
朝代：明

尔忆西池乐，春深负笈还。歌能飞白雪，家自傍黄山。华萼千枝碧，重闱五色斑。安城应有答，宣远在江关。
送易侍御惟效谪东平判官
作者：欧大任
朝代：明

浮云忽散蓟门天，何处秋风不可怜。手版东方车骑日，锦囊名岳岱宗年。澄清自许人犹望，画诺因知客最贤。岂用路旁称绣斧，使君帷去更高褰。
送曹大行子韶奉使入秦因还武冈四首
作者：欧大任
朝代：明

燕京裘马少年场，玉节西驰柳万行。腰下并刀持赠汝，五陵秋色满咸阳。三峰削出百盘斜，天井窗中玉女家。我寄归心西岳上，看君仙掌弄莲花。南行商洛略郧西，把酒家园一杖藜。七十峰高白云里，泠泠脩竹鹧鸪啼。都梁流水下三湘，路出荆南万里长。汉日汲生称使者，好裁封事答君王。
送曹大行子韶奉使入秦因还武冈四首·其一
作者：欧大任
朝代：明

燕京裘马少年场，玉节西驰柳万行。腰下并刀持赠汝，五陵秋色满咸阳。
送曹大行子韶奉使入秦因还武冈四首·其三
作者：欧大任
朝代：明

南行商洛略郧西，把酒家园一杖藜。七十峰高白云里，泠泠脩竹鹧鸪啼。
送曹大行子韶奉使入秦因还武冈四首·其二
作者：欧大任
朝代：明

三峰削出百盘斜，天井窗中玉女家。我寄归心西岳上，看君仙掌弄莲花。
送曹大行子韶奉使入秦因还武冈四首·其四
作者：欧大任
朝代：明

都梁流水下三湘，路出荆南万里长。汉日汲生称使者，好裁封事答君王。
送曾京兆转大中丞巡抚贵州
作者：欧大任
朝代：明

开府黔阳万里遥，西南天地画铜标。尽令槃瓠安蛮落，自昔牂牁奉汉条。羽扇麾兵丞相垒，铙歌帐饮侍中貂。都人岂但思京兆，剑履何年入圣朝。
送曾侍御子翘按三吴
作者：欧大任
朝代：明

风流为政十年馀，豸角新乘使者车。揽辔谁当陈仲举，题桥人识马相如。便宜诸疏行应草，畚锸三江尽可书。漕事东南宵旰急，水荒何计起樵渔。
送曾参军使还塞上
作者：欧大任
朝代：明

稽首降王入汉家，吴罗蜀锦照胡沙。渔阳正待君还日，万马群嘶苜蓿花。
送曾太史直卿册封岷吉二府
作者：欧大任
朝代：明

日高鸣佩下蓬莱，册使亲劳侍从才。明月当筵开竹苑，雄风挥翰起兰台。猎看云梦千驺出，书报衡阳一雁来。共羡过家荣昼锦，禁庐人已待君回。
送曾子澄之塞上
作者：欧大任
朝代：明

曾是征南将，今随定远侯。白云沉汉垒，春色过边州。柳拂渔阳骑，笳清紫塞楼。酬恩知有日，谈笑看吴钩。
送朱中郎子得守怀庆次其留别韵二首
作者：欧大任
朝代：明

邸吏惊相报，朱郎佩郡章。愿停今日骑，更进故人觞。露冕太行碧，登楼浊浪黄。和歌君又去，底事老华阳。七年三送汝，久客怅分离。官喜专城早，春深卧阁宜。沁园邀月夕，济渎看山时。应有河阳作，邮筒好寄诗。
送朱中郎子得守怀庆次其留别韵二首·其一
作者：欧大任
朝代：明
体裁：五言律诗

邸吏惊相报，朱郎佩郡章。愿停今日骑，更进故人觞。露冕太行碧，登楼浊浪黄。和歌君又去，底事老华阳。
送朱中郎子得守怀庆次其留别韵二首·其二
作者：欧大任
朝代：明

七年三送汝，久客怅分离。官喜专城早，春深卧阁宜。沁园邀月夕，济渎看山时。应有河阳作，邮筒好寄诗。
送朱中郎子得守怀庆次其留别韵二首张羽王自楚中寄题蘧园适闻其藩相之报次韵慰答二首·其一
作者：欧大任
朝代：明
体裁：五言律诗

下雉椷书到，荒园待结邻。馀皇荆自弃，章甫越偏亲。我愧谋生计，君今失路人。厌闻裾可曳，丘壑实藏身。
送朱僚长可大南归省觐司空公五首
作者：欧大任
朝代：明

蓟门山色散浮云，谁谓春风此送君。策马都亭鞭更疾，路旁争看五花文。楚天西望逼匡庐，玉笥烟霞大保居。自昔韦贤辞相早，玄成偏受箧中书。齐鲁诸儒让石家，趋归先下里门车。五云驿近芙蓉嶂，何限庭前玉树花。曾记司空治水时，鱼台滕沛引流澌。转漕百万功非细，去读支河十丈碑。两岸青枫江水流，可堪烟雨宿孤舟。傥思西署同游客，回首金茎白露秋。
送朱僚长可大南归省觐司空公五首·其一
作者：欧大任
朝代：明

蓟门山色散浮云，谁谓春风此送君。策马都亭鞭更疾，路旁争看五花文。
送朱僚长可大南归省觐司空公五首·其三
作者：欧大任
朝代：明

齐鲁诸儒让石家，趋归先下里门车。五云驿近芙蓉嶂，何限庭前玉树花。
送朱僚长可大南归省觐司空公五首·其二
作者：欧大任
朝代：明

楚天西望逼匡庐，玉笥烟霞大保居。自昔韦贤辞相早，玄成偏受箧中书。
送朱僚长可大南归省觐司空公五首·其五
作者：欧大任
朝代：明

两岸青枫江水流，可堪烟雨宿孤舟。傥思西署同游客，回首金茎白露秋。
送朱僚长可大南归省觐司空公五首·其四
作者：欧大任
朝代：明

曾记司空治水时，鱼台滕沛引流澌。转漕百万功非细，去读支河十丈碑。
送朱僚长可大南归省觐司空公五首周计部元孚被播南行答其临清所寄因以为别·其一
作者：欧大任
朝代：明
体裁：七言绝句

陌上论交易别离，御沟杨柳渐成丝。可怜一片燕台月，不似清源送客时。
送朱光禄赴崇府审理
作者：欧大任
朝代：明

孤臣何处不天涯，一啸青冥散落霞。笛里江淮千里棹，尊前嵩洛十年花。在邹韦氏诗为傅，居鲁朱生侠是家。去国恩深归有日，汝南元自异长沙。
送朱计部子得监仓临清
作者：欧大任
朝代：明

振佩出明光，燕交柳欲黄。分司东省客，奉使度支郎。南版泉皆玉，清源月似霜。饷军今不乏，归日奏长杨。
送朱进士希尹司法洛中
作者：欧大任
朝代：明

西署逢君共握兰，奉恩犹是理为官。三涂雪傍城头过，二室云从阁上看。河月开尊吟夜色，洛花移槛护春寒。省中人忆周南客，柱后冠新更一弹。
送朱重庆
作者：欧大任
朝代：明

前殿春开五丈旗，诸侯班瑞宠行时。政成小苑栽桃竹，赋就东楼擘荔枝。巴岳雪消飞骑远，岷山涛起挂帆迟。翰音朱博君差胜，更有风流蜀郡诗。
送李中郎伯任虑囚闽中
作者：欧大任
朝代：明

芳草鸣珂紫陌游，衣冠今送李膺舟。刺桐似锦人相待，扶荔如云客暂留。贯索光摇沧海夜，石尤风超大鹏秋。好将德意开殷网，自昔君王重爽鸠。
送李于鳞补浙宪并简徐使君子与二首
作者：欧大任
朝代：明

十载归耕历下田，门生多是石渠贤。儒林经术推师授，宪府声华借使权。登阁涛飞沧海雪，挥毫霞起赤城天。飘零赋客频收召，行见甘泉侍从年。君家越观望秦稽，揽辔今寻甲楯栖。使者宁知荣绣斧，词人应自问丹梯。扁舟先向苕边过，斗酒还从箬下携。后夜不须占太史，德星高映五湖西。
送李于鳞补浙宪并简徐使君子与二首·其一
作者：欧大任
朝代：明

十载归耕历下田，门生多是石渠贤。儒林经术推师授，宪府声华借使权。登阁涛飞沧海雪，挥毫霞起赤城天。飘零赋客频收召，行见甘泉侍从年。
送李于鳞补浙宪并简徐使君子与二首·其二
作者：欧大任
朝代：明

君家越观望秦稽，揽辔今寻甲楯栖。使者宁知荣绣斧，词人应自问丹梯。扁舟先向苕边过，斗酒还从箬下携。后夜不须占太史，德星高映五湖西。
送李伯承四首
作者：欧大任
朝代：明

朝阳耀高树，光风泛崇兰。三春岂不荣，雷雨将摧残。之子好奇服，兰荃被缨冠。芳馨讵自藏，剪伐良独难。寸心葵藿前，中逵杂茅菅。浮云为之阴，白日为之寒。葳蕤上林苑，移植丘与樊。岁华感我心，摇落增长叹。结束事行役，京洛辞豪游。朝发卢龙下，夕见黄河流。飞泉洒濠梁，高澨望马丘。淮阳岂云远，卧治亦已优。宁厌承明庐，补郡非所求。君恩旷浩荡，毋俾赤子忧。禁闼虽可恋，疲瘵待尔瘳。赐召行复来，肃穆瞻宸旒。良会不可常，杂英满瑶席。四座蔼冠簪，夫君独迁谪。伊余承末交，绸缪暂昕夕。未罄欢豫悰，遽惨关山色。关山去何之，繁忧未能醳。挥袂自此分，居人转悽恻。临岐重踟蹰，四顾惊飙来。偃蹇寄薄游，郁结何由开。河梁一分手，鸣驺已相催。落日照古堤，行子心悠哉。北瞻金马门，东倚秋风台。骖騑怀往路，太息仍徘徊。绛灌本不怒，谁遣贾谊哀。五陵纨绮间，焉知杨马才。君其慎自爱，千秋重玫瑰。
送李伯承四首·其一
作者：欧大任
朝代：明

朝阳耀高树，光风泛崇兰。三春岂不荣，雷雨将摧残。之子好奇服，兰荃被缨冠。芳馨讵自藏，剪伐良独难。寸心葵藿前，中逵杂茅菅。浮云为之阴，白日为之寒。葳蕤上林苑，移植丘与樊。岁华感我心，摇落增长叹。
送李伯承四首·其三
作者：欧大任
朝代：明

良会不可常，杂英满瑶席。四座蔼冠簪，夫君独迁谪。伊余承末交，绸缪暂昕夕。未罄欢豫悰，遽惨关山色。关山去何之，繁忧未能醳。挥袂自此分，居人转悽恻。
送李伯承四首·其二
作者：欧大任
朝代：明

结束事行役，京洛辞豪游。朝发卢龙下，夕见黄河流。飞泉洒濠梁，高澨望马丘。淮阳岂云远，卧治亦已优。宁厌承明庐，补郡非所求。君恩旷浩荡，毋俾赤子忧。禁闼虽可恋，疲瘵待尔瘳。赐召行复来，肃穆瞻宸旒。
送李伯承四首·其四
作者：欧大任
朝代：明

临岐重踟蹰，四顾惊飙来。偃蹇寄薄游，郁结何由开。河梁一分手，鸣驺已相催。落日照古堤，行子心悠哉。北瞻金马门，东倚秋风台。骖騑怀往路，太息仍徘徊。绛灌本不怒，谁遣贾谊哀。五陵纨绮间，焉知杨马才。君其慎自爱，千秋重玫瑰。
送李参知伯英入贺
作者：欧大任
朝代：明

海邦玉帛向燕州，曾是中朝第一流。花簇鸣驺趋紫闼，露寒飞鹊绕彤楼。铜龙刻漏星光晓，金爵觚棱月色秋。既醉君欢承曲宴，也应西拜富民侯。
送李太仆孝甫省觐兼寄宾甫
作者：欧大任
朝代：明

数马曾持策，谁言太仆豪。还家张挚宅，赠客吕虔刀。白露迎青舫，丹山待綵毫。翩翩冠盖地，能不念吾曹。因尔知难弟，能诗调更高。归逢四明雪，应问广陵涛。枕里留鸿宝，腰间指孟劳。他年西候去，长揖白云袍。
送李太仆孝甫省觐兼寄宾甫·其一
作者：欧大任
朝代：明

数马曾持策，谁言太仆豪。还家张挚宅，赠客吕虔刀。白露迎青舫，丹山待綵毫。翩翩冠盖地，能不念吾曹。
送李太仆孝甫省觐兼寄宾甫·其二
作者：欧大任
朝代：明

因尔知难弟，能诗调更高。归逢四明雪，应问广陵涛。枕里留鸿宝，腰间指孟劳。他年西候去，长揖白云袍。
送李太守实夫罢归闽中
作者：欧大任
朝代：明

驱车落日满河梁，欲别犹堪典鹔鹴。把袂几人燕市酒，裁书八月蓟城霜。空令白雁随归客，只为青山忆故乡。君到南中荣橘柚，应知三径未全荒。
送李子新还扬州因讯黄定父
作者：欧大任
朝代：明

霜欺季子黑貂裘，金尽长安不可留。黯黯离情平谷月，萧萧归骑广陵秋。十年生事餐菰米，万里勋名视蒯缑。欲寄黄郎无尺素，但凭飞梦过瓜洲。
送李尚宝册封肃府
作者：欧大任
朝代：明

曾使琉球海上行，又驰关陇别承明。兰山星散千秋垒，榆谷天连万里城。负弩绛驺迎玉节，直庐青琐忆金茎。汉家茅土雄边镇，从此河湟不用兵。
送李惟实二首
作者：欧大任
朝代：明

累累东田瓜，葛藟相缠牵。自非同根株，那能久不迁。爱子莫逆好，婉恋尊酒前。胡为互分合，复此当离筵。出门忽千里，念远繁忧煎。临岐一挥手，踟蹰顾櫜鞬。古交气谊固，松柏保岁寒。亮君秉高哲，抱策申赠言。行行西虹桥，将送所欢客。去矣还乡园，嗟予异疆域。携手盻征途，须臾已离隔。江介多风霜，波涛溢川泽。飞藿离哉翻，浮萍尔何适。持觞不得留，鸡鸣怅行役。远道慨以慷，片言重金石。迟尔蓬山期，愿奋双鸾翼。
送李惟实二首·其一
作者：欧大任
朝代：明

累累东田瓜，葛藟相缠牵。自非同根株，那能久不迁。爱子莫逆好，婉恋尊酒前。胡为互分合，复此当离筵。出门忽千里，念远繁忧煎。临岐一挥手，踟蹰顾櫜鞬。古交气谊固，松柏保岁寒。亮君秉高哲，抱策申赠言。
送李惟实二首·其二
作者：欧大任
朝代：明

行行西虹桥，将送所欢客。去矣还乡园，嗟予异疆域。携手盻征途，须臾已离隔。江介多风霜，波涛溢川泽。飞藿离哉翻，浮萍尔何适。持觞不得留，鸡鸣怅行役。远道慨以慷，片言重金石。迟尔蓬山期，愿奋双鸾翼。
送李比部伯任淮上理刑
作者：欧大任
朝代：明

出关六传拥鸣驺，法署星悬淮海秋。奉使尔今称汲黯，转漕谁最似酂侯。飞刍紫塞频徵饷，沉璧黄河未稳流。刀笔借筹经国计，星前君更揽吴钩。
送李比部廷实守兴化
作者：欧大任
朝代：明

乌石推名郡，儒风大海隅。行应持鹊印，恩已赐麟符。子荔红云岛，侯梅白雪湖。看君飞盖日，词客待操觚。
送李符卿册封崇藩因归省少师相公
作者：欧大任
朝代：明

桐叶分圭出九重，汉庭使者过金墉。奉藩淮水尊王子，画壤平舆表岳宗。宫酝欢承黄阁老，玺书恩重紫泥封。柏梁侍宴来须早，策驷长安尚可从。
送李维周太学南还省觐
作者：欧大任
朝代：明

岳立忠臣胄，追趋在虎门。才优三百乘，学擅五千言。笋蕨思调膳，蓬蒿喜满园。通家怀尔祖，头臼几人存。
送杜子庸入都
作者：欧大任
朝代：明

吴钩新结束，薜荔带堪裁。书劳严乐上，赋待马卿来。阊阖晓方辟，箜篌秋莫哀。更逢推毂日，汉主最怜才。
送来佥宪济时赴西粤备兵梧州
作者：欧大任
朝代：明

为郎同舍久，冠豸羡君行。塞上遥开岭，牂牁曲抱城。请缨趋府客，吹笛下江兵。瓯骆劳招谕，千秋汉使名。
送杨主簿之郢中
作者：欧大任
朝代：明

绾绶宁亲去，途知捧檄长。土风连郢沔，江色入沮漳。射鸭堂皇下，栖鸾枳棘旁。孝廉新诏起，讵但似仇香。
送杨仁甫还治兴国州
作者：欧大任
朝代：明

未央晓色带疏星，诏赐黄金出汉庭。伯起已称清白吏，子云兼授太玄经。江头水长醅初绿，畹里兰香佩忽青。十郡风流谁得似，楚歌从此为君听。
送杨参军允恭守曲靖
作者：欧大任
朝代：明

五陵冠盖祖行杯，万里楼船晓日开。越巂地形邛笮尽，盘江秋色叶榆来。客游南部能蛮语，家出西京自楚才。诸葛盟坛云树里，褰帷应向此登台。
送杨吏部谪惠州
作者：欧大任
朝代：明

相国名家世所推，南来佐郡本何期。省中尚忆山公启，岭外今传谢客诗。雪过罗浮梅萼早，月明沧海酒杯迟。天涯不用嗟留滞，宣室归时正受釐。
送杨君良还泰和
作者：欧大任
朝代：明

师门曾上谒，廱馆见操觚。吴楚经为术，台衡世有儒。名家丹穴凤，公子玉花驹。去矣期相遘，关前认弃繻。
送杨太史贞复请告还惠州二首
作者：欧大任
朝代：明

词臣君最少，早已荷恩私。日直螭头笔，春随豹尾旗。居燕先筑馆，过郑雅称诗。暂去青冥远，能无忆凤池。上书频请急，南翥许谁从。海赋三千字，云栖四百峰。病能搴薜荔，游且采芙蓉。马史毋留滞，归来颂汉封。
送杨太史贞复请告还惠州二首·其一
作者：欧大任
朝代：明

词臣君最少，早已荷恩私。日直螭头笔，春随豹尾旗。居燕先筑馆，过郑雅称诗。暂去青冥远，能无忆凤池。
送杨太史贞复请告还惠州二首·其二
作者：欧大任
朝代：明

上书频请急，南翥许谁从。海赋三千字，云栖四百峰。病能搴薜荔，游且采芙蓉。马史毋留滞，归来颂汉封。
送杨朝藩掌教安仁
作者：欧大任
朝代：明

洞庭南去路，文学得君良。地以琳琅重，洲因橘櫾香。听猿过楚岫，看雁到衡阳。莫道王程远，由来近帝乡。
送杨盐城肖韩召入户部郎
作者：欧大任
朝代：明

七载瓢城令，田荒涝未乾。河堤行使者，盐渎学农官。井里讴歌起，江淮保障完。皇家劳计省，宾从待词坛。筹国谈漕粟，逢人赋握兰。西山秋色好，知尔到长安。
送杨肖韩补令盐城
作者：欧大任
朝代：明

千家鱼稻待鸣弦，暂借神君此地偏。堤上楼高通海气，城头帆仄散湖烟。玄夷书似衡山日，白马牲犹瓠子年。闻道河渠功不细，皂囊归奏圣明前。
送杨计部肖韩还京
作者：欧大任
朝代：明

双旌北指路悠哉，立马离亭更一杯。万里别时中宿过，千山尽处太行开。花边剑佩趋燕阙，仗外风云绕蓟台。圣主恩深前席近，汉庭今羡洛阳才。
送杨运判量移青州别驾三首
作者：欧大任
朝代：明

通籍移家阊阖边，为郎深藉主恩偏。悬金早遇燕台日，止辇曾逢汉署年。迁客五噫宁忍去，诸生九辩已先传。只今谁似君侯贵，赐履分明海岱前。烟芜萧瑟满邗城，共识参军作赋情。何处惊涛愁暮色，谁堪落叶送秋声。离人隋苑歌杨柳，候吏齐都引旆旌。十二山河凭轼外，沧洲宁许白鸥盟。煮盐东海是青州，君理淮鹾更此游。今日坐谈师尚父，何年归拜富民侯。山连渤海孤城雪，台拥琅琊万里秋。若念广陵宾从胜，枚乘还在曲江头。
送杨运判量移青州别驾三首·其一
作者：欧大任
朝代：明

通籍移家阊阖边，为郎深藉主恩偏。悬金早遇燕台日，止辇曾逢汉署年。迁客五噫宁忍去，诸生九辩已先传。只今谁似君侯贵，赐履分明海岱前。
送杨运判量移青州别驾三首·其三
作者：欧大任
朝代：明

煮盐东海是青州，君理淮鹾更此游。今日坐谈师尚父，何年归拜富民侯。山连渤海孤城雪，台拥琅琊万里秋。若念广陵宾从胜，枚乘还在曲江头。
送杨运判量移青州别驾三首·其二
作者：欧大任
朝代：明

烟芜萧瑟满邗城，共识参军作赋情。何处惊涛愁暮色，谁堪落叶送秋声。离人隋苑歌杨柳，候吏齐都引旆旌。十二山河凭轼外，沧洲宁许白鸥盟。
送杨黄门江库部奉命校文还朝八首
作者：欧大任
朝代：明

阊阖晴开五色云，敕符南校粤中文。九成台下如观乐，一奏薰弦答圣君。青琐夕郎司马公，双旌遥度峤云红。南中桂树谁称赋，江总杨脩是国工。天球翠釜并辉光，大贝文犀入越装。遣诣公车随计吏，汉家今待奏长杨。黄金高筑古台名，蹀躞霜蹄万里行。剪拂劳君增价去，一时飞骑满神京。陆贾何年自粤回，至今汉使馆重开。鲛鱼孔雀宁堪献，似有明珠照乘来。日射扶桑海色秋，西风初起尉陀楼。飘飘使节淩寒入，万国冠裳会帝州。剑悬明月照芙蓉，尊酒离亭思万重。看尔趋朝乘驷马，不堪南斗望双龙。碣石谈天雪欲寒，部中星使向长安。傥思五岭经行地，驿寄梅花岁岁看。
送杨黄门江库部奉命校文还朝八首·其一
作者：欧大任
朝代：明

阊阖晴开五色云，敕符南校粤中文。九成台下如观乐，一奏薰弦答圣君。
送杨黄门江库部奉命校文还朝八首·其七
作者：欧大任
朝代：明

剑悬明月照芙蓉，尊酒离亭思万重。看尔趋朝乘驷马，不堪南斗望双龙。
送杨黄门江库部奉命校文还朝八首·其三
作者：欧大任
朝代：明

天球翠釜并辉光，大贝文犀入越装。遣诣公车随计吏，汉家今待奏长杨。
送杨黄门江库部奉命校文还朝八首·其二
作者：欧大任
朝代：明

青琐夕郎司马公，双旌遥度峤云红。南中桂树谁称赋，江总杨脩是国工。
送杨黄门江库部奉命校文还朝八首·其五
作者：欧大任
朝代：明

陆贾何年自粤回，至今汉使馆重开。鲛鱼孔雀宁堪献，似有明珠照乘来。
送杨黄门江库部奉命校文还朝八首·其八
作者：欧大任
朝代：明

碣石谈天雪欲寒，部中星使向长安。傥思五岭经行地，驿寄梅花岁岁看。
送杨黄门江库部奉命校文还朝八首·其六
作者：欧大任
朝代：明

日射扶桑海色秋，西风初起尉陀楼。飘飘使节淩寒入，万国冠裳会帝州。
送杨黄门江库部奉命校文还朝八首·其四
作者：欧大任
朝代：明

黄金高筑古台名，蹀躞霜蹄万里行。剪拂劳君增价去，一时飞骑满神京。
送林徐二生之西粤
作者：欧大任
朝代：明

关前为我立踌躇，犹曳诸生昨日裾。百粤风烟监禄路，五侯笔札子云书。江城浪稳通官舫，夕馆花深候使车。去勒平蛮功第一，伏波铜柱更何如。
送林维成宰邵阳
作者：欧大任
朝代：明

双旌南去路偏长，秋雁飞时白苧凉。城浸烟波皆洞野，花开山郭似河阳。竹枝自渡湘妃水，菰米先称楚客乡。归赋上林还给札，莫誇云梦献君王。
送林邦阳佥宪赴汴备兵陈州
作者：欧大任
朝代：明

中原谈笑拥青油，吹角河山万里秋。猎骑风云生广武，蒐兵旌旆过鸿沟。尊前书记知能赋，戏下材官待运筹。不是玉关留客久，明年应得拜宸旒。
送梁仲登赴天台文学
作者：欧大任
朝代：明

玉平万丈锁松杉，山长台西尔不凡。越郡诸生工赤管，汉家掌故领青衫。城边霞起琼为室，海上涛飞石作帆。岂但兴公能赋者，不妨天柱勒巉岩。
送梁判官之郁林
作者：欧大任
朝代：明

临蒸南去路悠哉，塞雁飞时海燕回。一片郁林犹有石，政成还伴使君来。
送梁孔适试令仁和
作者：欧大任
朝代：明

虎林佩印路偏赊，楼橹东连海上霞。万弩射江开甸服，千舟出浦载烟花。使君葑外湖为业，处士梅边鹤是家。交戟此时逢圣主，岂令留滞在天涯。
送梁庆伯同思伯北上
作者：欧大任
朝代：明

茱萸湾下路，送送故乡人。载酒听黄鸟，浮舟过绿蘋。玄成经笥学，司马使轺臣。共向长安去，承恩紫禁春。
送梁思伯二首
作者：欧大任
朝代：明

神鲤乘波化，翔鶤待风游。丈夫志四海，岂能甘一丘。骊驹驾在门，我友适燕州。殷勤挈尊酒，饮饯城南楼。顾瞻两鸳鸯，将离难久留。匪无新相知，孰如故绸缪。行役不可辞，道路非所忧。赠子古别离，佩子双吴钩。勖哉树芳绩，佳期岂无由。晨起秣征马，北上遵太行。前瞻督亢亭，俯见军都场。皇居槩太清，宫阙俨相当。汉家徵茂异，缨弁群趋跄。子去蚤上书，青云方激昂。公车旦夕召，佩玉承恩光。睇彼黄鹄飞，霄汉纷翱翔。何当假修翼，引领增慨慷。
送梁思伯二首·其一
作者：欧大任
朝代：明

神鲤乘波化，翔鶤待风游。丈夫志四海，岂能甘一丘。骊驹驾在门，我友适燕州。殷勤挈尊酒，饮饯城南楼。顾瞻两鸳鸯，将离难久留。匪无新相知，孰如故绸缪。行役不可辞，道路非所忧。赠子古别离，佩子双吴钩。勖哉树芳绩，佳期岂无由。
送梁思伯二首·其二
作者：欧大任
朝代：明

晨起秣征马，北上遵太行。前瞻督亢亭，俯见军都场。皇居槩太清，宫阙俨相当。汉家徵茂异，缨弁群趋跄。子去蚤上书，青云方激昂。公车旦夕召，佩玉承恩光。睇彼黄鹄飞，霄汉纷翱翔。何当假修翼，引领增慨慷。
送梁思立参藩贵州
作者：欧大任
朝代：明

七闽法吏意如何，西去还鸣白玉珂。三楚风烟连僰道，五溪鱼鸟下牂牁。关通绝徼巴人少，日近长安汉使多。岳牧只今开府地，玺书行且慰蹉跎。
送梁明府孔适谪闽盐官
作者：欧大任
朝代：明

煮海功非细，牢盘有幕司。一轺劳跋涉，万灶问疮痍。子荔红云宴，官梅白雪诗。时看天仗里，双舄入彤墀。
送梁生侍其尊人少参公赴贵州
作者：欧大任
朝代：明

敬客知公子，承家一俊人。郢歌飞白雪，越锷照青春。下马谈经地，听鸡问寝晨。荆梁游远徼，归看锦囊新。
送梁祠部持伯还朝
作者：欧大任
朝代：明

近臣肃穆谒明光，冠佩行随鹓鹭行。花发掖垣催视草，日趋黼扆待含香。石渠早下诸儒诏，宝鼎同称万岁觞。知尔不徒工染翰，应逢停辇答君王。
送梁舍人持伯使豫章暂还南海
作者：欧大任
朝代：明

鸣蝉疏柳潞河干，白首长安欲别难。右掖草推中翰笔，西江花映使臣冠。灌婴城畔边鸿起，赵尉楼前海月寒。诸少酒垆应待客，岭梅先到故园看。
送殷子莘倅兴化
作者：欧大任
朝代：明

捧檄监州去，东南得胜游。荔枝红照日，茉莉白含秋。地尽闽中郡，天连海上楼。诗书深佐理，归拜富民侯。
送比部陈郎中守南宁
作者：欧大任
朝代：明

两江资控遏，南去楚庭开。马退茅亭在，龙穿郁水来。玉符临骆邑，铜柱画交台。汉吏西曹客，翩翩斧钺才。
送毕兆先掌教安福
作者：欧大任
朝代：明

与君少小竹斋谈，此日青毡出淦南。沧海蛟龙双跃剑，蓟门风雨一分骖。秋凉弦诵新茨野，夜色楼台石鼓潭。别后江鸿谁共听，相思应有白云椷。
送毛受伯兼寄其舅氏屠田叔
作者：欧大任
朝代：明

承家书已授，似舅业如何。宅相皆双戟，门风自五紽。惊秋朋好散，送远路岐多。为约陂中客，沧洲访薜萝。
送民部夏郎中守临洮
作者：欧大任
朝代：明

金城秋一望，千里直皋兰。虎落遮秦垒，麟符上汉坛。骆驼羌女牧，鸟鼠塞儿看。君以司徒教，箜篌不用弹。
送江明府应吾谪庐州幕三首
作者：欧大任
朝代：明

射策金门绾印行，湟川文水见才名。莫言趋府腰仍折，犹有庐江小吏迎。亚父城边一郡秋，幕中画诺待君侯。楚臣岂不思公子，白草青枫黯自愁。雩娄西望橐皋出，渐远长安鬓易斑。江上啼猿淮上雁，不知迁客几时还。
送江明府应吾谪庐州幕三首·其一
作者：欧大任
朝代：明

射策金门绾印行，湟川文水见才名。莫言趋府腰仍折，犹有庐江小吏迎。
送江明府应吾谪庐州幕三首·其三
作者：欧大任
朝代：明

雩娄西望橐皋出，渐远长安鬓易斑。江上啼猿淮上雁，不知迁客几时还。
送江明府应吾谪庐州幕三首·其二
作者：欧大任
朝代：明

亚父城边一郡秋，幕中画诺待君侯。楚臣岂不思公子，白草青枫黯自愁。
送江比部士振使关外因归钱唐觐省
作者：欧大任
朝代：明

江淹词赋綵毫新，七叶衣冠况世臣。瑞节千山金马使，竹书三署白云人。过家因得停车骑，上寿应知望紫宸。京洛风流偏待汝，何能不忆五湖春。
送江都阃入贺还滇中
作者：欧大任
朝代：明

彤弓拜赐拥鸣驺，共道将军是虎头。笳吹南临千部月，楼船西下五溪秋。滇池戍久秦庄蹻，越隽人思汉武侯。阃外功看铭柱日，岩城百万肃貔貅。
送汪仲淹从长公南归因怀仲嘉
作者：欧大任
朝代：明

公车辞去问山林，曾笑东方共陆沉。佩绾赤虹江水阔，骑归紫燕岳云深。家惟令弟如何点，侠过诸兄更季心。海内才名看竞起，蓟门犹待北来音。
送汪禹人
作者：欧大任
朝代：明

小斋风雨掩蓬蒿，挂席东归忆尔曹。病后中原思赋客，待君来看曲江涛。李徐二子近何如，闻道汪郎更念予。三十六峰荷锄去，莫令空寄白云书。
送汪禹人·其一
作者：欧大任
朝代：明

小斋风雨掩蓬蒿，挂席东归忆尔曹。病后中原思赋客，待君来看曲江涛。
送汪禹人·其二
作者：欧大任
朝代：明

李徐二子近何如，闻道汪郎更念予。三十六峰荷锄去，莫令空寄白云书。
送汪进士以虚宰金华
作者：欧大任
朝代：明

汪子少年才莫匹，奉对丹墀期第一。试令俄从通籍年，理人初遇分符日。浙西大邑瀫江涯，八咏楼前几万家。城临三洞山山雪，春过双溪树树花。子也蕲黄士，国宝荆州记。嘉鱼吴献臣，巴陵邓宗器。名世千秋表钜公，起家百里为循吏。何羡庞元蒋琬乎，召归可待锋车使。
送沈仲举毕姻还吴江
作者：欧大任
朝代：明

卜婚京室凤凰秋，归向松陵拥绛驺。脂辖暖风虔庙贽，机丝凉月献功裘。乐安经已传麟士，内史名何减隐侯。应念连枝相待日，绿杨红杏曲江头。
送沈侍御转佥宪赴蜀
作者：欧大任
朝代：明

西跃铜街马是骢，玺书擎出建章宫。巴江雪涨扬帆碧，秦栈花开引旆红。行部豸冠严执法，巡边龙节惯临戎。都亭一望频回首，从此双钩气更雄。
送沈太史君典请告还宣州
作者：欧大任
朝代：明

三策看君动圣颜，甘泉赐沐橐书閒。星前剑佩纷将别，花底鹓鸿且暂还。侍从不言温室树，词人今得敬亭山。宣麻视草偏相待，莫向江南学闭关。
送沈孺休还云间曹仲行还锡山
作者：欧大任
朝代：明

鼓柁秋飙江上寒，东归何处不盘桓。二泉玉甃行堪汲，三泖银涛去自看。白练已书留旧馆，青梅曾弄忆长干。风流岂在南朝后，人识儒林子夏冠。
送沈宪副徵甫备兵江西
作者：欧大任
朝代：明

铨管清曹羡握兰，五花骢引绣旌干。论兵名蚤摽麟阁，待宪权新壮豸冠。章水天浮诸郡出，匡庐云落九江寒。卷帘不必舒长啸，秋色还能散帙看。
送沈尚宝使汴洛
作者：欧大任
朝代：明

兰台近侍旧含香，犹是先朝尚玺郎。使者鸣驺称入洛，词人抽笔竞游梁。苑中修竹传新赋，岳顶三花上寿觞。归日好文逢圣主，誇胡将见猎长杨。
送沈明府上计还县
作者：欧大任
朝代：明

鹓班春色散彤云，一骑都亭袂暂分。大庾南行沧水使，牂牁西下伏波军。茧丝不用曾宽赋，羽檄何论更策勋。到日五花谁可系，琐闱将谒圣明君。
送沈祠部以安奉使因归省湖州
作者：欧大任
朝代：明

冠盖都亭揖玉鞭，故人多在蓟门天。千山梦寐为郎日，六传风云奉使年。綵服朝持新箬酒，白蘋春送太湖船。建章莫作经时别，御柳轻摇万树烟。
送沈祠部谢病归吴兴
作者：欧大任
朝代：明

独辞省署向烟萝，金马其如病客何。别骑关城惊雁早，归舟江峤听猿多。帘前讲肆逢严叟，溪上清缨学楚歌。知有郎中桑落酒，兰桡将泛太湖波。
送沈秉忠还钱唐
作者：欧大任
朝代：明

君去问桑梓，欢逢兵气销。月从天竺寺，秋入海门潮。酒舫歌迎客，渔家醉答樵。秣陵游可忆，倘得似南朝。
送沈符卿以安赴留都
作者：欧大任
朝代：明

奉玺傍云霄，才名本自超。诗传鲍氏体，带学沈郎腰。草色连三市，江声似六朝。却看卿月近，相忆白门桥。
送沈纯甫上计
作者：欧大任
朝代：明

赵尉台前散海氛，少年归汉似终军。襜帷晓送罗浮月，阊阖春开碣石云。制锦三城腾荐疏，挥毫五色见雄文。故人交戟应相待，献纳黄门奉圣君。
送沈纯甫谪戍雷州
作者：欧大任
朝代：明

负戈慷慨出京华，槜李南过莫问家。万死馀生惟世谛，孤臣何地不天涯。寻山应见罗浮凤，去国还看大庾花。前席贾生归有日，赋成那用学长沙。
送沈给事册封周府
作者：欧大任
朝代：明

礼重亲藩命汉官，手持金册出长安。睢阳旧苑鸣驺入，洛涘名园载酒欢。积雪歌声犹缥缈，夹池竹色尚檀栾。相如亦有游梁兴，何日平台醉后看。
送沈肩吾归明州
作者：欧大任
朝代：明

广陵驿前柔橹鸣，越客离歌半楚声。高阁酒醒孤树远，片帆潮落大江平。四明天自窗中见，九曲人从镜里行。莫向秋风折杨柳，箜篌多少忆归情。
送泰宁陈侯被诏驰驿还都
作者：欧大任
朝代：明

龙骧百万寄戎机，六传飞扬北上时。路远风雷惊鼓角，江清鱼鸟识旌旗。洛师已报功宗礼，鲁颂今歌燕喜诗。云暖日高貂冕入，未央前殿望罘罳。
送泰泉先生还朝时有宫詹之召
作者：欧大任
朝代：明

地控重溟胜，山雄五岭蟠。钟灵生间气，早岁直金銮。紬史曾成草，披书半是兰。师模归胄监，华重陟储端。恭拜韦贤诏，新弹贡禹冠。瑶山迎紫翠，少海挹波澜。鹤禁春将晓，龙楼雪尚寒。东朝尊四辅，青殿领千官。琐闼含毫入，琼条插羽抟。承华锵剑舄，翊善肃鹓鸾。礼乐卿云缦，恩慈湛露漙。殊阶优左相，旧学得甘盘。凤沼天应近，鹏霄路不难。格天吾道泰，扈圣万方欢。此日攀征骑，无由奉讲坛。衣冠陪祖帐，旌旆出江干。日月逢休运，风云滞弱翰。天涯瞻望处，北斗是长安。
送海虞韦生献雅乐入京
作者：欧大任
朝代：明

昔人梦游上帝所，洞庭一听钧天乐。况今景业开重熙，二百年来雅音作。圣人宫中奏云门，庠序诸生皆舞勺。扬旌树羽晓充庭，伐鼓摐金昼开阁。参差九夏纷然陈，肃穆八风畅而乐。凤鸣兽舞此一时，韶濩英茎未寥落。韦生乐谱是家传，讴得中和乐职篇。管从嶰谷偏能采，磬出犍为每自编。广陵散绝白云堕，窦公铿锵半摧破。箜篌一曲世喜闻，歌翻古调文侯卧。泱泱东海大风哉，此地延陵季子来。垂衣黼扆夷夔列，待尔持函殿上开。生也际会趋蓬莱，南薰吹从天上回。小臣忆得师书在，藏寄九成千古台。
送淩进士元学知合肥
作者：欧大任
朝代：明

才子当年董贾俦，都亭结绶肃华辀。雩娄西入中原路，桐柏东来大渎流。保障万家宜廪庾，渔樵百里尽歌讴。名高三辅循良传，计最何时拜冕旒。
送游宪副太初参藩楚中
作者：欧大任
朝代：明

熊绎封疆云梦间，青春车骑去难攀。客歌独倡游时雪，帝畤今看赋里山。行部铜鞮临汉水，蒐田珠纛出荆关。别君更待衡阳雁，一札秋风海上还。
送滕先生罢官归海盐
作者：欧大任
朝代：明

槜李兵未解，罢归何所如。始宁寻别墅，善福寄精庐。避地堪招隐，看山更卜居。汉家求绝学，应访伏生书。
送潘子朋南归省觐
作者：欧大任
朝代：明

四门业就上公车，归有名园奉板舆。江令笔惭贞白序，马卿家富茂陵书。碧芸窗月频开箧，朱草溪烟且荷锄。我寄乡心悬惠帐，应知猿鹤问离居。
送潘子素游太学
作者：欧大任
朝代：明

书剑乘春去，潘郎正少年。宾鸿新起粤，图骏尽归燕。玉渚波犹雪，金堤柳欲绵。旧游俱在眼，槐市赤丝鞭。
送潘子迁游大学
作者：欧大任
朝代：明

一时清艳羡潘郎，西学长安诣太常。此去金茎泠露下，争看玉树紫微旁。青云冠盖犹千骑，绮陌烟花更万行。最是荥阳才独步，綵毫应待奏明光。
送潘时服省觐还吴兴
作者：欧大任
朝代：明

同待公车诏，秋风一骑还。以吾思问寝，羡尔去承颜。钓鲤太湖水，采芝天目山。故人期握手，春色到燕关。
送潘象安
作者：欧大任
朝代：明

江南雁北归，客行将何之。对酒不能别，执手于路岐。分涂督亢亭，褰裳潞河湄。整辔扬朱镳，顾视春流澌。远役入徐方，旧京尚逶迤。临河结绸缪，郁郁杨柳枝。千里方在兹，别促会未期。故乡子言迈，承明予亦辞。斯须且复立，岭峤遥相思。
送灵璧汤五侯督运漕河四首
作者：欧大任
朝代：明

河山带砺汉诸侯，供亿军储寔借筹。应向平江祠下过，凿渠今得护千艘。大淮东下接黄河，功比当年瓠子多。治粟舳舻衔尾入，黄旗珠纛照烟波。岁岁江南百万来，飞帆扬子急如雷。太仓红积纲头雪，又报均输一度回。漕河运道上燕都，身佩元戎赤虎符。给饷萧何功不细，九边飞挽足防胡。
送灵璧汤五侯督运漕河四首·其一
作者：欧大任
朝代：明

河山带砺汉诸侯，供亿军储寔借筹。应向平江祠下过，凿渠今得护千艘。
送灵璧汤五侯督运漕河四首·其三
作者：欧大任
朝代：明

岁岁江南百万来，飞帆扬子急如雷。太仓红积纲头雪，又报均输一度回。
送灵璧汤五侯督运漕河四首·其二
作者：欧大任
朝代：明

大淮东下接黄河，功比当年瓠子多。治粟舳舻衔尾入，黄旗珠纛照烟波。
送灵璧汤五侯督运漕河四首·其四
作者：欧大任
朝代：明

漕河运道上燕都，身佩元戎赤虎符。给饷萧何功不细，九边飞挽足防胡。
送熊子贞会试四首
作者：欧大任
朝代：明

传经弟子尔超群，落笔曾惊五色文。春日甘泉新奏赋，子虚谁道独淩云。结束轻装紫玉骝，雪中嘶入汉长楸。五陵宾客能相荐，曾是河南第一流。吴公今引贾生来，意气千秋亦壮哉。此日殿前亲策士，洛阳宁少治安才。如云词客满公车，君入承明侍从庐。若见长安鸿雁过，玉河西畔好题书。
送熊子贞会试四首·其一
作者：欧大任
朝代：明

传经弟子尔超群，落笔曾惊五色文。春日甘泉新奏赋，子虚谁道独淩云。
送熊子贞会试四首·其三
作者：欧大任
朝代：明

吴公今引贾生来，意气千秋亦壮哉。此日殿前亲策士，洛阳宁少治安才。
送熊子贞会试四首·其二
作者：欧大任
朝代：明

结束轻装紫玉骝，雪中嘶入汉长楸。五陵宾客能相荐，曾是河南第一流。
送熊子贞会试四首·其四
作者：欧大任
朝代：明

如云词客满公车，君入承明侍从庐。若见长安鸿雁过，玉河西畔好题书。
送牛虞部主铁冶蓟州
作者：欧大任
朝代：明

使者东行霜色繁，马头笳吹不胜喧。孤城明月无终国，千树秋风古蓟门。倚垒黄华开障塞，周阹白冶斥山园。汉家金铁通关少，愿借前筹答帝恩。
送玉雨
作者：欧大任
朝代：明

曾向君家醉玉觥，岭南今日送飞旌。相看只有双垂泪，马首无从拜北平。
送王中郎希文恤刑山西
作者：欧大任
朝代：明

春送长安客，平反借使车。大河波已息，姑射雪何如。王畅庭无讼，邹阳狱有书。泣辜明主泽，计日到参墟。
送王侍御唯吾谪判兴国州
作者：欧大任
朝代：明

千里周阹广上林，汉家词客几虞箴。麒麟未引朱门献，獬豸犹驰白简心。下雉路偏臣职远，旅獒书在主恩深。贾生不是长沙日，莫向沅湘作楚吟。
送王侍御纯甫量移内江令六首
作者：欧大任
朝代：明

当时谏猎禁庭闻，憔悴孤城汝水云。稍得戴星湔上去，汉家迁客最怜君。秋风栈道马踌躇，万里蚕丛念谪居。君自楚人兰作佩，岷江西上莫投书。广汉犍为古县存，江通土垒剑为门。郫筒酒熟巴童舞，纵谪难忘圣主恩。五岭风烟行部中，按章谁似鲍家骢。武溪玉笛门人奏，犹忆楼船一剑雄。锦城游处浣花寒，秋色飘零尚楚冠。九折畏途行叱驭，坂前人作使君看。翩翩仙令有王乔，江县青枫路未遥。凫是尚方曾赐舄，明年飞入紫宸朝。
送王侍御纯甫量移内江令六首·其一
作者：欧大任
朝代：明

当时谏猎禁庭闻，憔悴孤城汝水云。稍得戴星湔上去，汉家迁客最怜君。
送王侍御纯甫量移内江令六首·其三
作者：欧大任
朝代：明

广汉犍为古县存，江通土垒剑为门。郫筒酒熟巴童舞，纵谪难忘圣主恩。
送王侍御纯甫量移内江令六首·其二
作者：欧大任
朝代：明

秋风栈道马踌躇，万里蚕丛念谪居。君自楚人兰作佩，岷江西上莫投书。
送王侍御纯甫量移内江令六首·其五
作者：欧大任
朝代：明

锦城游处浣花寒，秋色飘零尚楚冠。九折畏途行叱驭，坂前人作使君看。
送王侍御纯甫量移内江令六首·其六
作者：欧大任
朝代：明

翩翩仙令有王乔，江县青枫路未遥。凫是尚方曾赐舄，明年飞入紫宸朝。
送王侍御纯甫量移内江令六首·其四
作者：欧大任
朝代：明

五岭风烟行部中，按章谁似鲍家骢。武溪玉笛门人奏，犹忆楼船一剑雄。
送王僚长邦举司理瑞州因归泉州省觐
作者：欧大任
朝代：明

九年旅服寄燕阳，衣彩趋归问草堂。筵取武夷云作幔，酒分沧海月为觞。梅花官阁题何逊，薤叶山斋礼任棠。曾是平津门下客，相将鸣佩忆鹓行。
送王元美二首
作者：欧大任
朝代：明

鸡鸣戒轩车，朝日照衣襘。我友奉简书，肃穆远行迈。溅溅黄河流，燕赵下飞旆。淮徐不可期，疾驱过吴会。越人望前绥，海邦尽萦带。嵚崟天目山，顾念心所爱。青荧双龙剑，并跃万里外。勉矣茂芳猷，及此熙明代。矫翼值嘉运，遇子淮河干。斗酒无常期，倾盖良已欢。驺虞不践草，凤凰顾其鹓。一语可千载，萧艾亦为兰。冠盖岂无友，绸缪唯肺肝。松柏岁未阴，蟪蛄知天寒。中宵念美人，明月西南端。子其策高足，思我河上言。
送王元美二首·其一
作者：欧大任
朝代：明

鸡鸣戒轩车，朝日照衣襘。我友奉简书，肃穆远行迈。溅溅黄河流，燕赵下飞旆。淮徐不可期，疾驱过吴会。越人望前绥，海邦尽萦带。嵚崟天目山，顾念心所爱。青荧双龙剑，并跃万里外。勉矣茂芳猷，及此熙明代。
送王元美二首·其二
作者：欧大任
朝代：明

矫翼值嘉运，遇子淮河干。斗酒无常期，倾盖良已欢。驺虞不践草，凤凰顾其鹓。一语可千载，萧艾亦为兰。冠盖岂无友，绸缪唯肺肝。松柏岁未阴，蟪蛄知天寒。中宵念美人，明月西南端。子其策高足，思我河上言。
送王元美出抚郧阳时予过豫章遥有此寄
作者：欧大任
朝代：明

九重新诏赐彤弓，数马曾知石庆同。郧上共尊中执法，郢都今似右扶风。楼开玉节筹边远，堤唱铜鞮佐酒雄。宾从况兼文武士，登临谁不羡羊公。
送王元美起家按察备兵天雄
作者：欧大任
朝代：明

使者秋辞督亢亭，主恩宁许遂鸿冥。行资庙略临洺水，手握兵符出井陉。朔雪东连沧海白，蓟云西落太行青。重关自昔雄三辅，慷慨看君报汉廷。
送王光禄还定安其弟绍传太史索赋
作者：欧大任
朝代：明

雁行京洛蚤齐名，羽翼分飞万里情。才让季方犹是弟，家评法护自难兄。关前蹀躞霜初散，海上扶摇浪已平。赋客登楼秋色里，不知何处望金茎。
送王兴化子慎应诏还户部
作者：欧大任
朝代：明

汉家凫舄本仙踪，秋色翩翩向九重。江县万花行处遍，河堤千柳别时浓。为郎白首逢停辇，谒帝彤扉梦听钟。闻道去思留片石，昭阳犹似岘山峰。
送王养之还姑苏
作者：欧大任
朝代：明

燕赵谢裘马，飘飘淩紫霞。谈宗遥破的，篆刻旧名家。五岳昔年路，三吴几日槎。虎丘池上水，为我问梅花。
送王内翰绍传请告还琼州省觐
作者：欧大任
朝代：明

梅花岭上有秦台，万里南征作赋才。乘传路寻铜柱去，趋庭人自玉堂来。天边渺渺龙楼迥，海上冥冥蜃阁开。紬史名家谁健笔，北扉持橐待君回。
送王参戎赴西府
作者：欧大任
朝代：明

君不见西瓯自昔蛮夷国，谷永招降拓疆域。郁林千寨拜衣冠，乌浒万家成部落。后来征剿徒纷纭，肉食何人建长策。将军年少事文儒，早向桥边受素书。敕下九重分玉虎，府开五筦给铜鱼。楼船西向浔州去，直到韩公断藤处。诏书节制两江兵，武靖楼头画角鸣。夜火船归武宣县，秋风马跃伏波营。辕门置酒排高宴，幕府羽书速飞电。霜满牙旗冻不翻，月明刀斗严如战。四姓徭民罢鼓鼙，五屯獞户投戈剑。将军此去策勋名，伫看飞书报玉京。诸蛮从此应安堵，望见西瓯乐太平。
送王太史元驭奉使册封赵藩
作者：欧大任
朝代：明

东观词臣出，西藩旧邸开。占星随玉节，赋雪上铜台。庭揖诸侯客，园游七子才。虎盐门下献，牛酒里中来。赵璧无劳赠，吴涛更有裁。圣明思侍从，莫遣隔年回。
送王总戎东征
作者：欧大任
朝代：明

汉将征蛮旧策勋，提兵东下阵如云。珠旗明月天边出，玉笛秋风檄外闻。幕府功多横海战，楼船令待伏波军。即看捕虏驰还奏，只以升平答圣君。
送王敬美使秦
作者：欧大任
朝代：明

张旃西去赋皇华，朱邸筵开帝子家。汉使简书惟笔札，秦城楼阁半烟霞。明星夜照芙蓉锷，白马秋嘶苜蓿花。计日郊迎携斗酒，莫令相忆滞天涯。
送王武库定甫使金陵因还南昌展省
作者：欧大任
朝代：明

供帐都门赠柳条，仙郎衔命下丹霄。浮云万里辞燕甸，明月孤亭拥汉轺。碧草渐迷扬子渡，青溪还问谢公桥。过家莫羡南昌尉，鸣玉含香满圣朝。
送王比部宗鲁守肇庆
作者：欧大任
朝代：明

军城雄寄古端州，虎竹今分圣主忧。五裤歌因廉叔至，三枫诗似范云游。天开岭峤登楼见，江下牂牁绕郭流。便欲移家栖石室，敢将县榻望君侯。
送王氏兄弟扶侍还关西
作者：欧大任
朝代：明

云拥仙翁羽节开，大家新赋并堪裁。天空华岳青莲出，日射关门紫气来。白发骑牛何处过，玉笙驻鹤几时回。茅家兄弟西归后，还忆玄洲海上台。
送王百谷还吴下
作者：欧大任
朝代：明

隋堤千柳噪鸣蝉，细雨轻帆溽暑天。问驿尔寻文学馆，渡江人识孝廉船。隐囊但可馀双笔，拄杖宁知有百钱。归去吴门犹是客，赁舂谁似伯鸾贤。
送王茂成归括苍
作者：欧大任
朝代：明

骏足图难索，蛾眉画莫凭。盐车曾涕泪，国色未须矜。秋菊怀三径，燕歌别五陵。大楼岩下月，谁得伴支藤。今日中原客，秋风送汝还。五噫辞汉主，一骑出秦关。醉眼功名际，浮云去住间。黄精归可斸，且看浙西山。
送王茂成归括苍·其一
作者：欧大任
朝代：明

骏足图难索，蛾眉画莫凭。盐车曾涕泪，国色未须矜。秋菊怀三径，燕歌别五陵。大楼岩下月，谁得伴支藤。
送王茂成归括苍·其二
作者：欧大任
朝代：明

今日中原客，秋风送汝还。五噫辞汉主，一骑出秦关。醉眼功名际，浮云去住间。黄精归可斸，且看浙西山。
送王行甫自都下赴金陵因寄袁明府
作者：欧大任
朝代：明

江左才名信不虚，西行待诏上公车。逢时渴望金茎露，为我来窥石鼓书。七泽风流誇欲尽，六朝秋色赋何如。扁舟泛月逢袁虎，牛渚矶头思有馀。
送王詹录成伯奉使闽中
作者：欧大任
朝代：明

金函诏下五云端，使者青骊白玉鞍。百越关山持节过，七闽父老杖藜看。橘花荐茗奁新绿，荔子冰浆椀渐寒。风物江淹应有赋，早因鸿雁寄长安。
送王詹录成伯奉使闽中
作者：欧大任
朝代：明
体裁：七言律诗

金函诏下五云端，使者青骊白玉鞍。百越关山持节过，七闽父老杖藜看。橘花荐茗奁新绿，荔子冰浆碗渐寒。风物江淹应有赋，早因鸿雁寄长安。
送王鸿胪彦贻得请归养二首
作者：欧大任
朝代：明

一疏归怀遂，宁论典客官。梦为扇枕恋，游得奉舆□。华参供调膳，初衣待沐兰。主恩天共远，能不忆长安。诏许宁亲去，秋风兴渺然。裹茶二泉寺，吹笛五湖船。橘子新开辅，鲈鱼不论钱。青山招隐久，吾亦赋归田。
送王鸿胪彦贻得请归养二首·其一
作者：欧大任
朝代：明

一疏归怀遂，宁论典客官。梦为扇枕恋，游得奉舆□。华参供调膳，初衣待沐兰。主恩天共远，能不忆长安。
送王鸿胪彦贻得请归养二首·其二
作者：欧大任
朝代：明

诏许宁亲去，秋风兴渺然。裹茶二泉寺，吹笛五湖船。橘子新开辅，鲈鱼不论钱。青山招隐久，吾亦赋归田。
送琇公住持鸡鸣寺
作者：欧大任
朝代：明

鸡山飞锡挂浮屠，管领窗间百尺湖。梵夹莲花青简蠹，诗题杨柳白门乌。定中久已忘生灭，空后何劳论有无。欲拟惠休成怨别，可堪江上碧云孤。
送琇公还金陵
作者：欧大任
朝代：明

南去鸡山寺，游方返给园。四禅吾自性，双树更何言。钟阜云随杖，玄湖月在门。汤休今怨别，知尔问词源。
送田文学赴歙
作者：欧大任
朝代：明

把袂怜君远，新安幸可居。溪声喧近郭，山气护精庐。人受田生易，家传越绝书。关西徵起日，三鳣更何如。
送盛泰甫游楚
作者：欧大任
朝代：明

一骑西游襄汉间，斋心篸上礼名山。知君不倚吴歈曲，更和阳春白雪还。
送督学南昌张公擢湖广大参
作者：欧大任
朝代：明

重寄绥南服，名藩据上游。三湘环列郡，四岳领诸侯。翼轸同分野，荆衡带古丘。导流嶓冢水，播植厉山畴。云梦荒先入，沱潜道合流。周诗江汉美，禹迹岳庭幽。运际重离治，时当既济忧。玺书劳赐履，玉节肃鸣驺。佐理紫薇省，题诗黄鹤楼。位高今楚牧，职肇古荆州。雨沛君侯马，星占使者辀。旬宣询疾苦，屏翰俟谟猷。有道声先服，淳风俗不偷。儿童骑竹待，父老爱棠留。瞻望潜龙宅，曾经建凤斿。荣光煜霅见，佳气郁葱浮。宫殿天开晓，园陵露报秋。澧兰供礿荐，丰芑藉贻谋。地本帝乡近，恩从戚里稠。政成鬻熊国，赋陋襧衡州。吾道推先达，诸生愧谬悠。别公频引领，计日拜宸旒。
送督府吴公转工部尚书赴留都
作者：欧大任
朝代：明

仗钺如霜节制雄，军中新拜大司空。即看宅揆三台位，曾勒元戎百粤功。幕府风云悬海上，鼎门星斗护江东。主恩重有安危寄，何限苍生望谢公。
送瞿睿甫同其子应甲还黄梅
作者：欧大任
朝代：明

关榆霜落蓟门天，客似缇萦草奏年。关下拥看童子骑，江头寻识孝廉船。白珩南去终名楚，赤兔西来更入燕。闻道兰台称世业，书成应向石渠传。
送礼上人游五台却还金陵
作者：欧大任
朝代：明

是心是佛闭吾关，何事文殊坐不还。师见此中禅悦处，千竿修竹五台山。泠泠苍玉洒毫端，雪作天花石作坛。识是清凉吾自性，归来明月满长干。
送礼上人游五台却还金陵·其一
作者：欧大任
朝代：明

是心是佛闭吾关，何事文殊坐不还。师见此中禅悦处，千竿修竹五台山。
送礼上人游五台却还金陵·其二
作者：欧大任
朝代：明

泠泠苍玉洒毫端，雪作天花石作坛。识是清凉吾自性，归来明月满长干。
送礼上人游五台却还金陵送张光禄元易使边因述其五载供事之荣辄得六首·其一
作者：欧大任
朝代：明
体裁：七言绝句

阙下千官貂玉间，羡君簪笏侍仙班。五云深护蓬莱殿，宫扇开时识圣颜。
送礼上人游北岳
作者：欧大任
朝代：明

君蹑丹梯第几重，玉符应在最高峰。翩翩玄鹤知何处，遥听恒山半夜钟。
送祁羡仲邓德咸何学绳邝若钦陈凤甫李季宣林开先诸子赴试南宫
作者：欧大任
朝代：明

西风弹剑气翩翩，半似阳关送别年。赤羽飞龙新入蓟，黄金图骏更归燕。参差阁道重城里，沆漭沧波太液前。公等定惊相见晚，不妨同日奏甘泉。
送秦侍御赴浙江佥宪
作者：欧大任
朝代：明

早岁成辞赋，君王诵子虚。自簪前殿笔，岂是茂陵居。使以观风出，名因抗疏馀。外台仍衣豸，南国便羹鱼。道路秦人策，江湖越绝书。行歌听榜枻，问士过桐庐。海色长鲸截，霜威落雁疏。衔恩归有日，把袂意何如。
送秦僚长汲孺出守龙安
作者：欧大任
朝代：明

郡当四塞似羌中，铜虎符分汉使同。白水半从鱼窍北，青山多在马盘东。洞天可蹑仇池远，栈阁谁开陇道雄。飞盖未知何日到，蜀人应自待文翁。
送秦行之宰江都
作者：欧大任
朝代：明

竹西歌吹入淮长，十载曾游卜草堂。县里琴声同单父，城边花树似河阳。玉箫春色移双舸，璚观秋风醉几觞。君去政成应趣召，赤墀青琐待鹓行。
送程别驾子白赴平乐
作者：欧大任
朝代：明

考牧功初奏，弯弧志出群。官犹劳郡倅，誓欲扫边氛。白羽秋摇月，青油暮捲云。泽深临贺水，威傍伏波军。坐啸堪资画，谈兵蚤策勋。城开诸洞伏，山拥九疑分。铜鼓多欢宴，匏笙实饱闻。敢轻程不识，看尔报明君。
送程山人云从
作者：欧大任
朝代：明

五陵车马日风尘，任侠中原不计贫。屠狗吹箫君自见，更将名姓借何人。
送稷山王簿兼寄谢山人
作者：欧大任
朝代：明

武安王生谢公侣，逢人每道四溟子。经笥曾携隆虑山，褐衣傲睨长安市。同时淮上有吴生，苕霅为丞色不喜。王生作簿向稷山，大笑各行其志耳。稷山远在汾河西，太岳中条与绛齐。保障茧丝堪一试，凤鸾枳棘且安栖。王生禄米薄升斗，醉后谢公诗满口。车行上党近青天，先访谢公一携手。何门今曳邹阳裾，当垆岂卖临邛酒。高歌但拥如花人，刀环昨寄漳南否。欧生海上欲归时，停云为道最相思。绛帖紫参难远致，秋鸿须寄谢公诗。
送稿城王少府
作者：欧大任
朝代：明

并州君作尉，手版府中趋。家自文无害，人今德不孤。行春开石溜，游徼过卢奴。梅福南昌客，封章满汉都。
送童侍御仲良之宣州
作者：欧大任
朝代：明

岭南藩幕似君希，去拥缇油渐北归。春谷泉经溪馆过，敬亭云入郡厅飞。吏民尽喜迎朱绂，鱼鸟浑忘避绣衣。闻道宣城名胜地，风流今见谢玄晖。
送管山人从孙太史游玄岳
作者：欧大任
朝代：明

挥手千盘磴道长，紫霄飞观半苍茫。走从太史书牛马，翎借仙人蹑凤凰。金殿晓攀玄帝宅，瑶池秋宴白云乡。远游可待吾将去，天柱峰头炼九阳。
送罗明府改教荆州
作者：欧大任
朝代：明

九十九洲烟水流，到时应及渚宫秋。马融绛帐今犹在，陶令清尊谁共游。天畔看山明月峡，风前散帙曲江楼。城西茅舍君堪赋，莫道荆南未可留。
送罗美至宰云梦五首
作者：欧大任
朝代：明

李白曾为七泽游，东窥云梦带昭丘。竹枝歌罢巴童醉，月在西陵万树秋。孤城更在楚江西，涢口千山夕照低。君去行春应露冕，不堪烟雨听猿啼。于菟何处梦中归，此地蒲骚旧垒非。试向斗辛城上望，枫林江水白云飞。使君游猎苑云开，明月珠旗曳楚台。不羡子虚誇作赋，相如还奏上林来。汉江东下洞庭寒，赋客登楼把酒看。莫道烟波千万里，春鸿飞处是长安。
送罗美至宰云梦五首·其一
作者：欧大任
朝代：明

李白曾为七泽游，东窥云梦带昭丘。竹枝歌罢巴童醉，月在西陵万树秋。
送罗美至宰云梦五首·其三
作者：欧大任
朝代：明

于菟何处梦中归，此地蒲骚旧垒非。试向斗辛城上望，枫林江水白云飞。
送罗美至宰云梦五首·其二
作者：欧大任
朝代：明

孤城更在楚江西，涢口千山夕照低。君去行春应露冕，不堪烟雨听猿啼。
送罗美至宰云梦五首·其五
作者：欧大任
朝代：明

汉江东下洞庭寒，赋客登楼把酒看。莫道烟波千万里，春鸿飞处是长安。
送罗美至宰云梦五首·其四
作者：欧大任
朝代：明

使君游猎苑云开，明月珠旗曳楚台。不羡子虚誇作赋，相如还奏上林来。
送翟从先还东筦
作者：欧大任
朝代：明

游吴适越兴何长，曾向滇南上点苍。归去下帷中阁夕，青藜来照校书郎。
送聂山人暂还滁州
作者：欧大任
朝代：明

南谯山水部，茅舍托深栖。庶子泉堪酌，琅琊石更题。仙踪玄岳北，乡梦大江西。便学陶弘景，朱门揖杖藜。
送胡伯良赴河内便还蕲水
作者：欧大任
朝代：明

游燕栖未定，入洛兴偏赊。河内看明月，天坛扫落花。莼羹吴客句，菰米楚人家。知有幽期在，朱陵吸紫霞。
送胡侍御明卿补令襄垣
作者：欧大任
朝代：明

都亭人识鲍家骢，出宰今看潞子雄。上党北连三晋外，浊漳西入九河中。尚方舄在朝常早，司隶章来步逾工。召对主恩原不薄，玉珂春色阙门东。
送胡子立
作者：欧大任
朝代：明

归路五千里，兰陵酒正香。鹖冠随汉节，鲈饭趁吴航。帆落淮南雨，衣沾岭外霜。他时逢校猎，看尔奏长杨。
送胡宪使伯贤赴滇中六首
作者：欧大任
朝代：明

万里中原一骑过，清秋饮马渡黄河。不知何处登楼赋，衡岳峰头白雁多。诏下楼船习水犀，昆明更在益州西。非缘圣主贤臣颂，争遣王褒祀碧鸡。叶榆河上赤枫秋，霜落苍山小队游。骑吹翩翩迎汉使，诸蛮西拜五花楼。岛夷曾畏伏波军，久见边尘断吐蕃。白日烟消西洱海，青天云捲雪山门。南中孟获七擒时，羽扇从容不用师。铃阁治书逢使者，函封先寄爨王碑。腰间宝剑七星开，何限中朝赠策来。君上高峣还北望，白榆秋色满燕台。
送胡宪使伯贤赴滇中六首·其一
作者：欧大任
朝代：明

万里中原一骑过，清秋饮马渡黄河。不知何处登楼赋，衡岳峰头白雁多。
送胡宪使伯贤赴滇中六首·其三
作者：欧大任
朝代：明

叶榆河上赤枫秋，霜落苍山小队游。骑吹翩翩迎汉使，诸蛮西拜五花楼。
送胡宪使伯贤赴滇中六首·其二
作者：欧大任
朝代：明

诏下楼船习水犀，昆明更在益州西。非缘圣主贤臣颂，争遣王褒祀碧鸡。
送胡宪使伯贤赴滇中六首·其五
作者：欧大任
朝代：明

南中孟获七擒时，羽扇从容不用师。铃阁治书逢使者，函封先寄爨王碑。
送胡宪使伯贤赴滇中六首·其六
作者：欧大任
朝代：明

腰间宝剑七星开，何限中朝赠策来。君上高峣还北望，白榆秋色满燕台。
送胡宪使伯贤赴滇中六首·其四
作者：欧大任
朝代：明

岛夷曾畏伏波军，久见边尘断吐蕃。白日烟消西洱海，青天云捲雪山门。
送胡宪使饬兵天雄
作者：欧大任
朝代：明

西行开府拥旌麾，绣斧人看十载时。肘腋最雄三辅地，朝廷今重北门师。赵符已得临燕代，汉节曾持过月支。回首春明应渐近，莫令虚负曲江期。
送胡比部之留都胡公前御史左迁司理量移今职
作者：欧大任
朝代：明

杨州法署见才华，獬豸从来善触邪。直指八闽曾奉使，曲台三礼自名家。箧携书富多藏竹，环赐恩深未及瓜。佳句今推何水部，知君东问忆梅花。宁同迁客著离骚，江左鸣珂赋更豪。孤阁湖光玄武署，六朝秋色白云曹。城边雪霁骖騑远，阙下星悬象魏高。一出承明天万里，先朝侍从忆王褒。十载乌台疏几行，法曹今喜接词场。池因彩舰尝停辔，观为琼花一举觞。斋阁诸生疑蜀郡，股肱二辅似淮阳。征西官属江头望，回首金陵近帝乡。
送胡比部之留都胡公前御史左迁司理量移今职·其一
作者：欧大任
朝代：明

杨州法署见才华，獬豸从来善触邪。直指八闽曾奉使，曲台三礼自名家。箧携书富多藏竹，环赐恩深未及瓜。佳句今推何水部，知君东问忆梅花。
送胡比部之留都胡公前御史左迁司理量移今职·其三
作者：欧大任
朝代：明

十载乌台疏几行，法曹今喜接词场。池因彩舰尝停辔，观为琼花一举觞。斋阁诸生疑蜀郡，股肱二辅似淮阳。征西官属江头望，回首金陵近帝乡。
送胡比部之留都胡公前御史左迁司理量移今职·其二
作者：欧大任
朝代：明

宁同迁客著离骚，江左鸣珂赋更豪。孤阁湖光玄武署，六朝秋色白云曹。城边雪霁骖騑远，阙下星悬象魏高。一出承明天万里，先朝侍从忆王褒。
送胡缮部明卿考绩赴京
作者：欧大任
朝代：明

立马秣陵觞，金堤柳万行。奏劳看水部，封事认台郎。鞭弭风云上，冠簪日月旁。绕朝还有策，春色在明光。
送臧进士晋叔赴教荆州五首
作者：欧大任
朝代：明

毕辂何年尽汉冠，郢都文学尔登坛。曲高似有十人和，此地长飞白雪寒。岷江十里下西陵，王粲楼头几度登。君过建安才十倍，赋成今总让吴兴。觱篥邻舟夜色凄，风湍何处绣林西。挂帆莫宿刘郎浦，野旷江深朔雁啼。城上丹楼一片霞，西池茅舍是罗家。持经都讲来相候，书带盈门苜蓿花。高堂礼学鲁东开，南去弦歌似曲台。弟子诸生名并起，诏书徵诣太常来。
送臧进士晋叔赴教荆州五首·其一
作者：欧大任
朝代：明

毕辂何年尽汉冠，郢都文学尔登坛。曲高似有十人和，此地长飞白雪寒。
送臧进士晋叔赴教荆州五首·其三
作者：欧大任
朝代：明

觱篥邻舟夜色凄，风湍何处绣林西。挂帆莫宿刘郎浦，野旷江深朔雁啼。
送臧进士晋叔赴教荆州五首·其二
作者：欧大任
朝代：明

岷江十里下西陵，王粲楼头几度登。君过建安才十倍，赋成今总让吴兴。
送臧进士晋叔赴教荆州五首·其五
作者：欧大任
朝代：明

高堂礼学鲁东开，南去弦歌似曲台。弟子诸生名并起，诏书徵诣太常来。
送臧进士晋叔赴教荆州五首·其四
作者：欧大任
朝代：明

城上丹楼一片霞，西池茅舍是罗家。持经都讲来相候，书带盈门苜蓿花。
送苏光禄子川倅巩昌
作者：欧大任
朝代：明

西征朔气自萧萧，巩树东风待使轺。戊己屯兵中校尉，春秋趣对圣明朝。款关胡部多随马，捕虏羌儿惯射雕。何事词人监郡去，将因投笔似班超。
送苏君锡二首
作者：欧大任
朝代：明

伊阳下汝河，大淮望西浙。如何故乡人，却在他乡别。日望江南路，秋风吹苧衣。钱唐君欲渡，应与雁同飞。
送苏君锡二首·其一
作者：欧大任
朝代：明

伊阳下汝河，大淮望西浙。如何故乡人，却在他乡别。
送苏君锡二首·其二
作者：欧大任
朝代：明

日望江南路，秋风吹苧衣。钱唐君欲渡，应与雁同飞。
送苏子川奉使还京
作者：欧大任
朝代：明

剡水舟初返，邗江雨忽开。暂为金马使，曾是步兵才。驿下淮流出，尊前酒色来。难将羁客赋，因尔奏蓬莱。
送苏明府解官还江东
作者：欧大任
朝代：明

一邑官虽左，千秋业竟全。何妨彭泽日，不是惠州年。幕府飞林雪，江关入海烟。君归还解摈，谁奏圣明前。
送范太史伯祯奉使册封鲁王
作者：欧大任
朝代：明

殿前三策献宸旒，人识词林第一流。玉节西分周太史，金符东授汉诸侯。古城弦诵兼风雪，复壁图书烛斗牛。邹鲁千秋还讲业，归来何异马迁游。
送范宫谕赴留都掌院
作者：欧大任
朝代：明

衣冠供帐潞河桥，君向陪京望斗杓。经幄久兼周史职，词垣新领汉宫僚。铜扉山色仍三殿，铁锁江声似六朝。鱼藻欢歌明主待，北来鹓鹭满云霄。
送范职方于公奉使吴中
作者：欧大任
朝代：明

侍从频年奉柏梁，西风暂得过鲈乡。出关偶作吴洲客，负弩争迎汉署郎。山下清溪通夕照，城边白苧散秋凉。輶轩归上江淮奏，愿遣材官事朔方。
送茅平仲还京口因怀郭次甫陆无从四首
作者：欧大任
朝代：明

何年五月忽飞霜，君洒燕山泪数行。去问戴公山下客，千秋堪自识行藏。蓟北归人正及秋，漕河霜后一孤舟。尔家最与三山近，日出金银阙下游。焦君祠小客星孤，江上浮云肯驻无。不待山人招隐赋，秋来张翰已思鲈。江连杨子是芜城，几向西津渡口行。客有陆机如问讯，道余萧索蓟门情。
送茅平仲还京口因怀郭次甫陆无从四首·其一
作者：欧大任
朝代：明

何年五月忽飞霜，君洒燕山泪数行。去问戴公山下客，千秋堪自识行藏。
送茅平仲还京口因怀郭次甫陆无从四首·其三
作者：欧大任
朝代：明

焦君祠小客星孤，江上浮云肯驻无。不待山人招隐赋，秋来张翰已思鲈。
送茅平仲还京口因怀郭次甫陆无从四首·其二
作者：欧大任
朝代：明

蓟北归人正及秋，漕河霜后一孤舟。尔家最与三山近，日出金银阙下游。
送茅平仲还京口因怀郭次甫陆无从四首·其四
作者：欧大任
朝代：明

江连杨子是芜城，几向西津渡口行。客有陆机如问讯，道余萧索蓟门情。
送莫子良大参入汴
作者：欧大任
朝代：明

诏下家园起谢公，东京今勒保釐功。山河分陕歌棠早，宾客游梁赋雪雄。紫气函关行部内，白云嵩岳出封中。青春傥折三花树，持献君王万寿宫。
送萧二尹之京分得春字
作者：欧大任
朝代：明

论交谁复似相亲，话别趋朝益怆神。功业已闻歌善政，才华终拟迈群伦。帆开楚水烟波远，身到金台雨露新。我亦明年当考绩，相期同看上林春。
送萧八出塞
作者：欧大任
朝代：明

驰驱万里过长安，书寄随登大将坛。戈指棘门西日落，旆翻榆塞北风寒。封侯想见从军乐，报主休嗟行路难。醉别尊前成慷慨，请缨犹欲系楼兰。
送萧进士以孚饷边因归汉阳省觐
作者：欧大任
朝代：明

五花骢去晓骎骎，恩许宁亲此自深。汉上从来荣片玉，荆南谁得似双金。合符关吏看星使，护饷材官出羽林。归诵元方驰恋赋，白云何限太行心。
送葛士隆还通州省觐
作者：欧大任
朝代：明

征虏亭前艇，踟蹰送客归。青持藏箧简，斑照上堂衣。江北帆初卷，淮南叶共飞。海霞开馆日，莫断孟家机。
送董体仁游嵩山
作者：欧大任
朝代：明

君访玉笙馆，人能大梵歌。三川一以望，二室共谁过。雪后餐灵柏，云中采贝多。将归寻旧隐，精舍尚如何。
送董侍御惟益按滇中
作者：欧大任
朝代：明

按部西南天地间，威棱久已伏诸蛮。沧江可渡曾通驿，铜柱犹存不置关。晴雪玉连华马国，秋风花满碧鸡山。便宜封事应条上，羌笮行看六传还。
送董侍御惟益按秦中
作者：欧大任
朝代：明

明光使者出金闺，细草尊前绿已萋。春送法冠行蓟北，霜随绣斧入关西。大宛苜蓿飞黄急，二华芙蓉太白低。圣代防胡收上策，彩毫秋色待君题。
送董山人述夫归阳羡别业
作者：欧大任
朝代：明

远游因好道，能诵五千文。帽湿双林雨，衣披十岳云。江湖犹作客，猿鹤正思君。归去张公洞，秋天长啸闻。
送董文学之清河
作者：欧大任
朝代：明

泗水流不息，楚州行莫迟。青毡聊讲德，彩笔更题诗。草长淮阴市，江清漂母祠。知君三策在，谁荐上彤墀。
送蒋计部国仰之南都
作者：欧大任
朝代：明

秋深潞渚雁群疏，同舍为郎恨索居。留省人才今不乏，过江山色更何如。官名高密司农学，家擅苍梧左氏书。无限乡心君又去，出关分手各踌躇。
送蒲州谢布衣三首
作者：欧大任
朝代：明

青冥矫首向丹梯，鹳鹊楼前一杖藜。剑在中条藏不得，双龙寒挂洞门西。上书叩阙是何年，七十头颅岂慕膻。独把紫芝吹铁笛，高秋明月白云天。黄河风急片帆寒，折得虹霓作钓竿。借问还山谢安石，更从何处望长安。
送蒲州谢布衣三首·其一
作者：欧大任
朝代：明

青冥矫首向丹梯，鹳鹊楼前一杖藜。剑在中条藏不得，双龙寒挂洞门西。
送蒲州谢布衣三首·其三
作者：欧大任
朝代：明

黄河风急片帆寒，折得虹霓作钓竿。借问还山谢安石，更从何处望长安。
送蒲州谢布衣三首·其二
作者：欧大任
朝代：明

上书叩阙是何年，七十头颅岂慕膻。独把紫芝吹铁笛，高秋明月白云天。
送蔄尊师往郴州
作者：欧大任
朝代：明

仙官南去洞庭南，衡岳诸峰更一探。黄石早为松子客，青童曾是木公男。羽衣轻举淩苍雾，毛节遥瞻入翠岚。甲子从今三百后，东门楼上望苏耽。
送蔡伯华谪福建盐运判官兼寄张伯邻
作者：欧大任
朝代：明

潞渚冲寒万里舟，主恩犹遣七闽游。空歌斑竹乘青兕，何处沧波下白鸥。石动馔鲜官舍晚，水晶盐满客盘秋。所思南望琅玕曲，好共张衡咏四愁。
送蔡参军赴真州
作者：欧大任
朝代：明

淮海上游张地图，大江何况涌城隅。白沙渡口千帆急，皂角林前片月孤。曾下楼船沉铁锁，至今军府握铜符。看君岂但芜城赋，掌记才名在两都。
送蔡祠部尔通守宁波
作者：欧大任
朝代：明

祠官今比玉壶清，铜虎符分向四明。城近丹霞褰幔过，山深白鹿夹车行。治装资遣惟兴学，卖剑催耕不用兵。十郡应推循吏上，汉家何日召持衡。
送薛行人侯宣奉使还朝
作者：欧大任
朝代：明

津亭抗手别踌躇，直北长安万里馀。风急画雕隃岭旆，雪深策驷度河车。马卿西去曾持诏，汲黯南行几上书。凭轼咨询明主意，殿前归奏更何如。
送虞卿游西粤
作者：欧大任
朝代：明

炎天芳草生，一棹桂林行。客似颜光禄，家惟阮始平。津邮晴鹢路，江嶂夜？声。下濑零陵过，秋风几赋成。
送虞卿游西粤
作者：欧大任
朝代：明
体裁：五言律诗

炎天芳草生，一棹桂林行。客似颜光禄，家惟阮始平。津邮晴鹢路，江嶂夜�声。下濑零陵过，秋风几赋成。
送衡仲还家兼报明叔经季
作者：欧大任
朝代：明

长亭官柳拂征鞍，淮海炎天过雨寒。路出江湖怜尔去，家贫升斗为亲欢。鲊惭鱼吏缄封远，珠谢鲛人泣报难。马上风尘君自见，归从二季学持竿。
送袁仲思还闽应举
作者：欧大任
朝代：明

君自汝南裔，家多闽越书。青箱修世业，赤管待公车。海月帆光里，江花镜彩馀。游邛还建节，人识马相如。
送袁光禄邦表归葬太宜人合先大夫兆域
作者：欧大任
朝代：明

啼乌万里怆悲襟，薤露西风岁又阴。九垄松楸儿泪尽，三朝纶綍主恩深。延陵碑古镌成玉，石窌封存郁似林。絮酒何人来下马，白茅应慰介休心。
送袁员外茂文转佥宪赴广西督学
作者：欧大任
朝代：明

西粤千秋大楚庭，潇湘南下更泠泠。遂劳远使临丹徼，一出长安望紫冥。雪后岭云开阁白，烟深江草入帷青。召归傥以春秋对，何但苍梧左氏经。
送袁左州
作者：欧大任
朝代：明

西下陀陵竹马欢，虎符何日出长安。登楼山月诸蛮伏，吹剑边风万骑寒。郁水星摇秦使节，苍梧云傍汉臣冠。明年羽猎誇胡客，归赋长杨雪未残。
送袁文谷宰黄岩
作者：欧大任
朝代：明

片玉名高重士林，分符今惬壮游心。台旁城似标霞起，海上山藏委羽深。包橘出村犹越贡，裹盐登市半闽音。弦歌百里神明宰，入奏君王更赐金。
送袁解元南归
作者：欧大任
朝代：明

异乡携手客愁开，秋色飘零酒一杯。未论南州曾荐士，只知东阁解怜才。蓟门落叶千砧送，沧海惊波一棹回。已笑中涓求骏晚，黄金宁不待君来。
送计部朱中郎守南康
作者：欧大任
朝代：明

中和歌乐职，出牧拥朱轓。吴楚诸封大，江湖一岳尊。紫宵开石室，白鹿饮泉源。异代今名守，题屏在帝阍。
送许充复赴滁州
作者：欧大任
朝代：明

一舸江淮水寺钟，看碑应到白云重。风尘羡尔扶藜去，秋满琅琊七十峰。
送许右史殿卿之河南
作者：欧大任
朝代：明

曳裾闻尔相东平，诏许亲藩借老成。梁苑词臣齐客在，济南经术汉家名。驱车落日河流远，策杖秋风岳顶行。莫叹壮游今已倦，主恩还遣入西京。
送许洗马维桢赴南大司成
作者：欧大任
朝代：明

天语亲承召赐绯，镐京南去引儒衣。授书暂出金华殿，拜命新趋白虎闱。苑近士林霞并入，竹深山馆雪犹飞。汉家师傅常尊礼，计日蓬莱曳履归。
送许舍人稚干请告还灵宝
作者：欧大任
朝代：明

金门侍从捧纶音，去采三花结远心。令伯表陈臣分浅，茂陵书在主恩深。雪凝嵩少扶藜往，云起殽函驻马吟。东阁故人应暂别，岂容簪绂卧山林。
送谈参军思重请告还无锡
作者：欧大任
朝代：明

五陵宾客尽朱幡，疋马乘秋下蓟门。书奏乍辞骠骑府，风流不数辟疆园。青山病起邀棋局，华发归来傍酒尊。纵有五湖宁久住，知君犹恋汉宫恩。
送谈思永下第还江南
作者：欧大任
朝代：明

咸阳貂弊出关迟，回首丹霄未易窥。晓色楼台长乐树，秋风麟甲定昆池。飞腾有路时犹待，摇落何心客自悲。剑气尚寒星斗侧，大江南下寄相思。
送谢侍御叔蒙按浙
作者：欧大任
朝代：明

江夏名家一凤毛，使星南斗望偏高。赤城不断霞前色，沧海遥飞雪里涛。登阁浮云为越锷，据鞍明月似并刀。君收竹箭归来日，能忆长安对浊醪。
送谢明府改教漳州
作者：欧大任
朝代：明

宰官何事绛纱帷，斗酒燕歌怆别离。已籍才名成宅相，不将经术负明时。七闽弦诵清漳郡，六代风流小谢诗。君息天池还北徙，图南千里是前期。
送谢训先生以贡入京
作者：欧大任
朝代：明

江门传业谢家风，经术斌斌汉日同。博士自应尊董相，明堂能不召申公。封轺走送渔阳骑，戍角惊飞碣石鸿。别后相思持社酒，问君谁共醉新丰。
送谢进士见齐奉命归娶
作者：欧大任
朝代：明

少年得意曲江游，诏许宁亲拥二驺。台上吹箫翔綵凤，河边停织待牵牛。杏花拂盖燕城晓，桂子飘香海国秋。何限主恩荣昼锦，鸡鸣歌后莫淹留。
送谭别驾赴永州二首
作者：欧大任
朝代：明

秋雨湘船斑竹枝，使君行乐采江篱。书来好寄衡阳雁，莫遣青山九处疑。舂陵一望更零陵，鼓柁三湘兴可乘。汉吏儒冠犹楚郡，津人不用报临蒸。
送谭别驾赴永州二首·其一
作者：欧大任
朝代：明

秋雨湘船斑竹枝，使君行乐采江篱。书来好寄衡阳雁，莫遣青山九处疑。
送谭别驾赴永州二首·其一
作者：欧大任
朝代：明
体裁：七言绝句

秋雨湘船斑竹枝，使君行乐采江蓠。书来好寄衡阳雁，莫遣青山九处疑。
送谭别驾赴永州二首·其二
作者：欧大任
朝代：明

舂陵一望更零陵，鼓柁三湘兴可乘。汉吏儒冠犹楚郡，津人不用报临蒸。
送贞吉游吴下因酬原韵
作者：欧大任
朝代：明

辞禄离家乐自耽，竟将萝薜易冠簪。君能问路来江左，予亦归心向岭南。城外不妨刘尹出，舟中今得谢公谈。姑苏东下堪乘兴，玉霤金庭更一探。
送费太仆熙之赴留都
作者：欧大任
朝代：明

庾关北去望旌旂，卿月遥看满帝畿。瑶水方明周贽御，昆池九逸汉骖騑。玉花晓色三千入，云锦秋风百万飞。台鼎门高天最近，柏梁台上侍朱衣。
送费给谏国聘佥臬川西
作者：欧大任
朝代：明

西南六传总飞扬，去日金堤柳叶黄。巴子风烟开僰道，峨眉星斗散平羌。渡泸山色猿千队，上栈秋声雁几行。青琐侍臣多献纳，早驰封事入明光。
送赵仲履参藩广西
作者：欧大任
朝代：明

昔从棘寺绾铜章，此去薇垣紫绶长。屏翰西南雄五岭，提封东北带三湘。青春行部开牙旆，白日题诗出射堂。会见使君勋业重，汉家铜柱更辉光。
送赵冀州
作者：欧大任
朝代：明

春深人吏望清漳，使者辞天夕治装。此日季公仍作郡，何年严助厌为郎。路逢野老能争席，庭有胡奴几奉浆。司马部中名最著，尚留三表献君王。
送赵殿读汝迈副宪岭南兼寄沈比部
作者：欧大任
朝代：明

秋宪劳君暂辍经，梅花万里未飘零。家开文苑天边郡，人望襜帷海上亭。去国西曹尊更绿，守官南史简能青。鲰生不敢私怀惠，斗下偏宜著客星。
送赵职方
作者：欧大任
朝代：明

六传晨催使者餐，衔恩忼慨入长安。台临讲武黄图壮，书去筹边紫塞寒。上苑跨胡驰羽猎，呼韩归汉拜衣冠。知君不易谈兵事，曾过中原立马看。
送通州葛秀才赴举
作者：欧大任
朝代：明

铜鞮葛公子，逢掖鲁诸生。淮海推能赋，江津返独行。剑鸣秋气早，马跃暮云平。看尔持双璧，秦人待客卿。
送邓山人游南岳
作者：欧大任
朝代：明

邓郁飘飖上岳庭，万松孤鹤五峰青。欲餐云母轻身去，归受夫人大洞经。
送邢侍御子愿按河东
作者：欧大任
朝代：明

蓟门春送雪花寒，西去千人望据鞍。泽潞曲通河水下，条华高并太行看。岁收斥卤归盐策，部有均输佐县官。八使只今如汉日，风云应傍惠文冠。
送邢子愿出宰南宫
作者：欧大任
朝代：明

燕酒垆头送别离，南亭双旆拥轻飔。河流似带胡卢下，秋色如花钜鹿吹。云起常山谈赵剑，风来东海奏齐诗。共知才子今循吏，丹陛行看赐对时。
送邬汝翼还京口
作者：欧大任
朝代：明

十载芜城共一尊，何期重与故人论。且因浮玉还江上，莫学求珠向海门。宅畔菩提居士塔，桥前丁卯太师园。看君眉宇青云色，短剑摧藏更报恩。
送邵进士还馀姚
作者：欧大任
朝代：明

冻浦岂堪别，戒舟先有期。沙鸿迎客过，园竹待君窥。雪暗梅梁石，江深孝女祠。北来如奏赋，须及射熊时。
送邵长孺之楚归父榇
作者：欧大任
朝代：明

送送不得远，鸟啼君奈何。襄园扶旅榇，郢路一悲歌。哀些招魂迥，沉碑堕泪多。故山成冢树，相忆在烟萝。
送邵长孺使江南
作者：欧大任
朝代：明

春草三看绿蓟原，上东门外忽销魂。玉如江表诸侯客，瓜似秦时几代孙。诏使金鸡行握节，公车铜马待还辕。十年淮汝飘零色，归有斑衣足报恩。
送郑光禄伯良辞王官却归江南
作者：欧大任
朝代：明

郑公樗散鬓如丝，药饵扶吾随所之。道路即今多拥隔，江湖远适无前期。可怜宾客尽倾盖，独立苍茫自咏诗。欲向何门跋朱履，雄豪复遣五陵知。
送郑兵宪克渐赴岭西
作者：欧大任
朝代：明

外台使者出东曹，揽辔宁知度岭劳。蛮府凿关临万垒，汉兵横海发千艘。铁冠道路清霜肃，铜柱风云白日高。平越威名从此盛，渔樵今已息弓刀。
送郑祖钦令海盐
作者：欧大任
朝代：明

同舍君为宰，荒斋我尚留。江淮千里涨，吴越万家秋。槜李通湖岸，盐官傍海楼。主恩需计吏，归拜富民侯。
送郭大参笃周赴楚
作者：欧大任
朝代：明

中令衔恩久饬戎，新劳屏翰过湘东。三巴人识诸儒长，十载文称大国工。楼更庾公延落月，台曾宋玉赋雄风。骖鸾此去朝方岳，紫盖高临赤帝宫。
送郭学宪舜举参藩山西三首
作者：欧大任
朝代：明

岭表儒宗汉使同，玺书授节过河东。廷推给饷萧丞相，人识单车郭令公。沙草微茫驱伏兔，关城迢递送飞鸿。雁门马邑曾非远，咫尺京台正郁葱。周邦方岳冠诸侯，赐履今看据上游。九塞黄榆开朔漠，五原白草出并州。乐非金石和戎日，赋似旌旗校猎秋。汾晋征繇闻转急，富民终赖借前筹。行操笔橐事櫜鞬，西使声华六传前。飞挽独悬秦障塞，封疆犹画晋山川。迎营句注能千里，忽厌承明已几年。严助召还堪计日，侍臣如雨在甘泉。
送郭学宪舜举参藩山西三首·其一
作者：欧大任
朝代：明

岭表儒宗汉使同，玺书授节过河东。廷推给饷萧丞相，人识单车郭令公。沙草微茫驱伏兔，关城迢递送飞鸿。雁门马邑曾非远，咫尺京台正郁葱。
送郭学宪舜举参藩山西三首·其三
作者：欧大任
朝代：明

行操笔橐事櫜鞬，西使声华六传前。飞挽独悬秦障塞，封疆犹画晋山川。迎营句注能千里，忽厌承明已几年。严助召还堪计日，侍臣如雨在甘泉。
送郭学宪舜举参藩山西三首·其二
作者：欧大任
朝代：明

周邦方岳冠诸侯，赐履今看据上游。九塞黄榆开朔漠，五原白草出并州。乐非金石和戎日，赋似旌旗校猎秋。汾晋征繇闻转急，富民终赖借前筹。
送郭廉宪笃周赴山东
作者：欧大任
朝代：明

青春千骑出东方，宪府高临列柏长。赐履地仍齐尚父，赋游才冠鲁灵光。岱宗半入彤帷月，沧海应飞绣斧霜。计日盖公堂上客，召归端笏侍岩廊。
送郭建初还福清
作者：欧大任
朝代：明

太学何蕃去，长安郭泰归。笔床开竹苑，书笈偃荆扉。狎客双柑酒，娱亲五色衣。玉融西笑日，拂袖海霞飞。
送郭方伯应宿致仕还滇中二首
作者：欧大任
朝代：明

玉陛辞荣去，银章解职归。冰开寻竹堰，月出照萝衣。岳牧名何忝，渔樵计未非。昆明天万里，惟有白鸥飞。春风吹祖帐，送客上东门。行路应空橐，离情更一尊。归逢洛下社，灌似汉阴园。从此螳螂侧，悬车颂帝恩。
送郭方伯应宿致仕还滇中二首·其一
作者：欧大任
朝代：明

玉陛辞荣去，银章解职归。冰开寻竹堰，月出照萝衣。岳牧名何忝，渔樵计未非。昆明天万里，惟有白鸥飞。
送郭方伯应宿致仕还滇中二首·其二
作者：欧大任
朝代：明

春风吹祖帐，送客上东门。行路应空橐，离情更一尊。归逢洛下社，灌似汉阴园。从此螳螂侧，悬车颂帝恩。
送郭方伯赴贵竹
作者：欧大任
朝代：明

籣矢前驱候玉珂，西南堑垒自星罗。阁鸦箐过金鸡驿，盘瓠溪通赤虺河。周日职方先岳牧，汉家乐府奏夷歌。履声蚤入承明谒，已听羔羊咏五紽。
送金宪副子鲁督学楚中
作者：欧大任
朝代：明

文藻风流尔独雄，传经宠借省曹中。明珠今出隋侯握，白雪深知郢客工。游猎堪誇云梦泽，题诗应满祝融宫。五花暂向都亭别，一跃还看气似虹。
送金舍人持伯奉使河洛因归为封君寿
作者：欧大任
朝代：明

荣光嵩洛照骖騑，已制斑斓作舞衣。金册星轺明主赐，玉觞春酒近臣归。安期涧上蒲应长，葛令坛边药渐肥。白首颂恩天咫尺，五云西北是彤扉。
送金计部持甫守临安
作者：欧大任
朝代：明

算缗东省才名久，此日词人出牧多。地尽中原雄越巂，江分南徼下牂牁。楼前雪照双钩色，郡里风移五裤歌。禁闼超迁曾不次，衔恩西上未蹉跎。
送金道存往松江
作者：欧大任
朝代：明

柳花扑酒驿门前，白苧城头望泖烟。若共吴侬怀粤客，木兰还送渡江船。
送钟侍御改宪副督学广西
作者：欧大任
朝代：明

茱萸湾似陟阳情，八载都亭复送行。绣豸共知周柱史，苍梧今授汉经生。山分衡岳过梅峤，江下牂牁绕桂城。君向伏波谈粤事，可能无念朔方兵。
送钟公琪改令博白
作者：欧大任
朝代：明

移官因得故园游，津吏先迎郁水舟。监郡久知皮氏长，赐书还问偃师侯。装轻片石无劳载，山近丹砂且暂留。万里登台应北望，题诗须寄蓟门秋。
送钱侍御汝瞻按山东
作者：欧大任
朝代：明

玉节霜飞枫叶丹，东方千骑出长安。岳分梁父封犹在，海入琅琊气更寒。问俗客能章甫颂，爰书人识惠文冠。齐州十二君凭轼，何限嵎夷向日看。
送闵寿卿汪象初读书金山寺
作者：欧大任
朝代：明

许询都讲去，浮玉白波南。海客求碑到，江僧写偈参。匡床开竹苑，乱帙寄花龛。米汁曾无禁，山觚半夜谈。
送阎进士俊甫宰蕲水
作者：欧大任
朝代：明

十载谈经得吾子，江都阎生满人耳。今年射策入长安，绾绶翩翩向蕲水。蕲水封疆沈蔡南，白头父老候騑骖。江前襟带云梦泽，楼上风烟钴鉧潭。长安送子郊亭饯，行春浠上何时见。经术谁如三礼宗，徵书蚤下明光殿。
送陆元德还山二首
作者：欧大任
朝代：明

洛下辞伧父，咸阳厌布衣。遂成歌凤隐，不为忆鲈归。名岂菰蒲掩，身才糠籺肥。赁舂今且去，吾道未全非。谁念客游者，归装无一金。检书黄叶积，荷锸白云深。亲膳供莼菜，官租指橘林。因君寻角里，先寄五湖心。
送陆元德还山二首·其一
作者：欧大任
朝代：明

洛下辞伧父，咸阳厌布衣。遂成歌凤隐，不为忆鲈归。名岂菰蒲掩，身才糠籺肥。赁舂今且去，吾道未全非。
送陆元德还山二首·其二
作者：欧大任
朝代：明
体裁：五言律诗

谁念客游者，归装无一金。检书黄叶积，荷锸白云深。亲膳供莼菜，官租指橘林。因君寻甪里，先寄五湖心。
送陆元德还山二首·其二
作者：欧大任
朝代：明

谁念客游者，归装无一金。检书黄叶积，荷锸白云深。亲膳供莼菜，官租指橘林。因君寻角里，先寄五湖心。
送陆子传请告还吴
作者：欧大任
朝代：明

西掖符台汉列卿，风尘君自厌承明。东方可是浮沉客，司马多传赋颂名。震泽颇堪供玉鲙，建章何处望金茎。游閒公子应相待，斗酒深欢圣主情。
送陆纂父归洞庭山中
作者：欧大任
朝代：明

去问渔樵路，东归过太湖。刺犹题处士，书自著潜夫。麈尾谈宾少，鱼肠借客无。橘林今正熟，千树给秋租。
送陆给谏朱驾部校士还朝
作者：欧大任
朝代：明

炎州万里汉衣冠，六传飞驰夹路看。自昔越裳收翡翠，只今沧海贡琅玕。旌旗度岭关云散，环佩趋朝朔雪寒。两省近臣新荐士，尽随春色入长安。
送陆都事请告还上海
作者：欧大任
朝代：明

台郎一疏去何如，行向江乡问隐居。泖上暂移张翰舫，鄮中曾睹陆云书。园人岁课频收橘，家老秋蒸且荐鱼。尚有玄成经世业，可能无意上公车。
送陈以清赴岭南藩幕
作者：欧大任
朝代：明

随牒到官舍，王程行自催。暖烟沾碧柳，春雨熟黄梅。五渡峡中过，三江天际来。沧波通灏溔，炎峤郁崔嵬。关重秦时戍，楼平汉日台。幕中迎印绶，署里扫莓苔。海市珠为寺，山醪玉作垒。歌残花袅娜，客散月徘徊。赵尉称藩地，陈琳记室才。粤吟归有日，北望兴悠哉。
送陈仲宪兄弟入京
作者：欧大任
朝代：明

汉京茂异满容台，金马门仍待诏开。几见过都骊驷色，谁如入洛雁行才。二龙宛自平舆出，双璧新从大赵来。代有传经今奏对，知君家世冠中台。
送陈侍御道襄出按闽中
作者：欧大任
朝代：明

天书朝捧禁城西，骢马翩翩向晚嘶。三策锁闱周礼乐，六条行部越山溪。频年戈甲穿篁竹，此日渔樵罢鼓鼙。绝徼早宣明主意，勋名麟阁待君题。